Systém financovania a finančného riadenia FM EHP a NFM pre programové obdobie
2009 – 2014, verzia 1.5

Obsah 

1	Legislatíva
2	Základné definície a pojmy
3	Subjekty a ich zodpovednosť
3.1	Subjekty na národnej úrovni
3.1.1	Národný kontaktný bod
3.1.2	Správca programu
3.1.3	Certifikačný orgán
3.1.4	Orgán auditu
3.1.5	Úrad vládneho auditu
3.1.6	Samostatné oddelenie správneho konania Ministerstva financií SR
3.2	Subjekty na nadnárodnej úrovni
3.2.1	Ministerstvo zahraničných vecí Nórskeho kráľovstva
3.2.2	Výbor pre finančný mechanizmus EHP
3.2.3	Úrad pre finančný mechanizmus
4	Financovanie a finančné riadenie
4.1	Pravidlá pre poskytovanie grantu
4.2	Platby z ÚFM
4.2.1	Zálohové platby z Úradu pre finančný mechanizmus
4.2.2	Reportovacie obdobia a Priebežná finančná správa (IFR)
4.2.3	Priebežná finančná správa (IFR) a priebežné platby z Úradu pre finančný mechanizmus
4.2.4	Záverečná programová správa (FPR) a záverečná platba z Úradu pre finančný mechanizmus
4.3	Platby na národnej úrovni
4.3.1	Platby vo vzťahu certifikačný orgán – správca programu
4.3.2	Platby vo vzťahu správca programu – prijímateľ
4.3.3	Platby vo vzťahu prijímateľ – dodávateľ / zhotoviteľ
4.3.4	Vysporiadanie finančných vzťahov
4.4	Odhad očakávaných platieb
4.5	Systém účtov
4.5.1	Účty certifikačného orgánu
4.5.2	Účty správcu programu
4.5.3	Účet prijímateľa – štátna rozpočtová alebo príspevková organizácia
4.5.4	Účet (účty) prijímateľa – VÚC
4.5.5	Účet prijímateľa – obec
4.5.6	Účet prijímateľa – rozpočtová a príspevková organizácia v zriaďovacej pôsobnosti VÚC a obce
4.5.7	Účet prijímateľa zo súkromného sektora vrátane mimovládnych organizácií
4.5.8	Pravidlá pre úhradu výdavkov z iných účtov prijímateľa
4.6	Systém informačných a finančných tokov na národnej úrovni
4.6.1	Systém zálohových platieb
4.6.2	Systém refundácie
4.6.3	Vykazovanie výdavkov na úrovni prijímateľa
4.7	Systém certifikácie
4.7.1	Certifikácia IFR / FPR
4.7.2	Overovanie vykonávané certifikačným orgánom – certifikačné overovanie
4.8	Nezrovnalosti
4.8.1	Pravidlá pre financovanie finančných korekcií z titulu zistených nezrovnalostí a vylúčenie projektu z financovania pomoci FM EHP a NFM
4.9	Účtovníctvo
4.9.1	Účtovníctvo certifikačného orgánu
4.9.2	Účtovníctvo správcu programu, prijímateľa a partnera
4.9.3	ISUF a MANEX
4.9.4	Kurzové rozdiely
5	Audit
Zoznam odkazov

1	Legislatíva
Systém financovania a finančného riadenia Finančného mechanizmu Európskeho hospodárskeho priestoru a Nórskeho finančného mechanizmu (ďalej len "FM EHP a NFM") pre programové obdobie 2009 – 2014 je vypracovaný v súlade s relevantnými právnymi predpismi vrátane predpisov Slovenskej republiky a inými dokumentmi, najmä:
a)	Medzinárodné dohody
•	dohoda medzi Európskou úniou, Islandskou republikou, Lichtenštajnským kniežatstvom a Nórskym kráľovstvom o Finančnom mechanizme EHP na obdobie rokov 2009 – 2014, ktorej prílohou je Protokol 38b k zmluve o EHP o Finančnom mechanizme EHP 2009 – 2014
•	dohoda medzi Nórskym kráľovstvom a Európskou úniou o Nórskom finančnom mechanizme na roky 2009 – 2014 
•	memorandum o porozumení pre implementáciu FM EHP 2009 – 2014 uzatvorené medzi prispievateľskými štátmi (Island, Lichtenštajnské kniežatstvo, Nórske kráľovstvo) a Slovenskou republikou 
•	memorandum o porozumení pre implementáciu NFM 2009 – 2014 uzatvorené medzi Nórskym kráľovstvom a Slovenskou republikou
•	nariadenie o implementácii Finančného mechanizmu EHP 2009 – 2014 v platnom znení a nariadenie o implementácii Nórskeho finančného mechanizmu 2009 – 2014 v platnom znení (ďalej aj "nariadenia")
b)	Základné právne predpisy SR
•	zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
•	zákon č. 357/2015 Z. z. o finančnej kontrole a audite a o zmene a doplnení niektorých zákonov
•	zákon č. 431/2002 Z. z. o účtovníctve v znení neskorších predpisov
•	zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov
•	zákon č. 122/2013 Z. z. o ochrane osobných údajov a o zmene a doplnení niektorých zákonov
•	zákon č. 231/1999 Z. z. o štátnej pomoci v znení neskorších predpisov
•	zákon č. 343/2015 Z. z. o verejnom obstarávaní a o zmene a doplnení niektorých zákonov
•	zákon č. 275/2006 Z. z. o informačnom systéme verejnej správy a o zmene a doplnení niektorých zákonov v znení neskorších predpisov
•	zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
•	zákon č. 71/1967 Zb. o správnom konaní v znení neskorších predpisov
•	generálny zákon č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších právnych predpisov
c)	Ostatné dokumenty
•	uznesenie vlády Slovenskej republiky č. 607/2010 k materiálu "Organizačné zabezpečenie Finančného mechanizmu Európskeho hospodárskeho priestoru a Nórskeho finančného mechanizmu v programovom období 2009 – 2014"
•	uznesenie vlády Slovenskej republiky č. 726/2010 k návrhu na uzavretie memoránd o porozumení k implementácii Finančného mechanizmu EHP a Nórskeho finančného mechanizmu na roky 2009 – 2014 
•	príručky, usmernenia, pokyny a ďalšie dokumenty, vydané Výborom pre finančný mechanizmus EHP, Ministerstvom zahraničných vecí Nórskeho kráľovstva, Úradom pre finančný mechanizmus, Národným kontaktným bodom, certifikačným orgánom a orgánom auditu
•	uznesenie vlády Slovenskej republiky č. 488/2011 k materiálu Systém riadenia Finančného mechanizmu EHP a Nórskeho finančného mechanizmu pre programové obdobie 2009 – 2014 (ďalej aj "Systém riadenia FM EHP a NFM") v platnom znení
2	Základné definície a pojmy
Predmetná časť definuje základné pojmy určené najmä pre účely tohto materiálu a dopĺňa Systém riadenia FM EHP a NFM. Pre účely systému financovania a finančného riadenia FM EHP a NFM pre programové obdobie 2009 – 2014 sa rozumie:

1.	Administratívne overenie – overenie výkazu výdavkov a IFR / FPR certifikačným orgánom. Administratívne overenie zahŕňa:
•	základnú finančnú kontrolu vykonávanú v zmysle § 7 zákona č. 357/2015 Z. z. o finančnej kontrole a audite a 
o zmene a doplnení niektorých zákonov,
•	overenie formálnej správnosti, ktoré zahŕňa overenie pravdivosti, kompletnosti a správnosti údajov vo výkaze výdavkov a IFR / FPR, overenie správnosti údajov v relevantných informačných systémoch a overenie iných skutočností potrebných pre schválenie výkazu výdavkov a IFR / FPR,
•	overenie vyhlásenia správcu programu vo výkaze výdavkov.
2.	Audit trail – podrobný popis riadenia a realizácie pomoci z FM EHP a NFM na všetkých úrovniach zahrnujúci tok informácií, dokumentov, finančných prostriedkov a kontrolu, ktorý umožňuje sledovať postup vykonávania procesu a jeho výstupy.
3.	Celkové oprávnené výdavky – suma výdavkov stanovená v programovej dohode alebo v projektovej zmluve, ktorá je určená na financovanie programu alebo projektu. V prípade, ak skutočne vynaložené oprávnené výdavky presiahnu sumu celkových oprávnených výdavkov, vzniknutý rozdiel znáša správca programu / prijímateľ z vlastných zdrojov. Suma celkových oprávnených výdavkov projektu zahŕňa aj povinné spolufinancovanie prijímateľa v zmysle projektovej zmluvy.
4.	Certifikačný orgán – národný orgán, v ktorého kompetencii je prijímanie platieb od donorských štátov v rámci FM EHP a NFM prostredníctvom ÚFM, vyplácanie platieb správcom programu a certifikovanie IFR / FPR pred zaslaním Úradu 
pre finančný mechanizmus. V Slovenskej republike plní úlohy certifikačného orgánu Ministerstvo financií SR.
5.	Deň doručenia – pracovný deň, keď boli dokumenty, u ktorých plynie určitá stanovená lehota, predložené správcovi programu, národnému kontaktnému bodu, certifikačnému orgánu. Deň doručenia sa zhoduje s dňom registrácie na sekretariáte organizačného útvaru, ktorý vykonáva úlohy národného kontaktného bodu v rámci Úradu vlády SR, organizačného útvaru, ktorý vykonáva úlohy certifikačného orgánu v rámci Ministerstva financií SR alebo na sekretariáte správcu programu. Stanovené lehoty začínajú plynúť dňom nasledujúcim po dni doručenia. Dňom doručenia výkazu výdavkov, správy o čerpaní a overení a IFR / FPR certifikačnému orgánu sa rozumie deň prijatia ich elektronickej verzie.
6.	Dohoda o delegovaní právomocí – dohoda uzavretá medzi správcom programu a subjektom verejnej správy v súlade so Systémom riadenia FM EHP a NFM pre programové obdobie 2009 – 2014 a nariadeniami.
7.	Dohoda o implementácii programu – dohoda uzavretá medzi národným kontaktným bodom a správcom programu, upravujúca podmienky implementácie programu, postavenie, práva a povinnosti zmluvných strán pri implementácii programu. V prípade, ak národný kontaktný bod plní úlohu správcu programu v zmysle čl. 4.2.5 nariadení, Dohoda o implementácii programu sa neuzatvára. V takomto prípade je základným dokumentom upravujúcim postavenie, práva a povinnosti správcu programu Programová dohoda, ktorá je následne transponovaná do interných predpisov národného kontaktného bodu.
8.	Donorské štáty – Nórske kráľovstvo, Island a Lichtenštajnsko, ktoré prispievajú na zníženie ekonomických a sociálnych nerovností v rámci Európskeho hospodárskeho priestoru. 
9.	Dokumentačný a reportovací informačný systém (ďalej len "DoRIS") – informačný systém v správe donorských štátov, ktorý slúži predovšetkým na:
•	zabezpečenie predkladania a schvaľovania priebežných finančných správ a záverečných finančných správ medzi správcom programu, certifikačným orgánom a Úradom pre finančný mechanizmus, 
•	predkladanie odhadov očakávaných platieb Úradu pre finančný mechanizmus v zmysle čl. 8.5 nariadení,
•	deklarovanie výnosov Úradu pre finančný mechanizmus v zmysle čl. 8.7 nariadení.
10.	Fond technickej asistencie – fond určený na úhradu výdavkov súvisiacich s činnosťou niektorých subjektov zapojených do systému riadenia FM EHP a NFM. Prijímateľmi finančných prostriedkov v rámci tohto fondu sú národný kontaktný bod, certifikačný orgán a orgán auditu.
11.	Informačný systém účtovníctva fondov (ďalej len "ISUF") – účtovný systém pre vedenie účtovníctva certifikačného orgánu. Prostredníctvom ISUF je zabezpečovaný aj výkon platieb certifikačného orgánu. 
12.	Monitorovací výbor pre FM EHP a NFM – výbor zriadený národným kontaktným bodom, ktorý preveruje pokrok v implementácii FM EHP a NFM vo vzťahu k očakávaným výstupom a cieľom. 
13.	Národný kontaktný bod – národný orgán, ktorý nesie celkovú zodpovednosť za riadenie a implementáciu FM EHP a NFM v prijímateľskom štáte. V Slovenskej republike plní úlohy národného kontaktného bodu Úrad vlády SR. 
14.	Národný verejný orgán pre nezrovnalosti – orgán zodpovedný za prípravu a predkladanie správ o nezrovnalostiach v súlade s čl. 11.3.1 nariadení, metodické usmerňovanie subjektov zapojených do finančného riadenia a spolupracujúcich subjektov. Úlohy národného verejného orgánu pre nezrovnalosti plní Úrad vlády SR ako národný kontaktný bod. 
15.	Nezrovnalosť – akékoľvek porušenie právneho rámca FM EHP a NFM, akékoľvek porušenie ustanovenia práva EÚ alebo právnych predpisov SR, ktoré ohrozuje alebo poškodzuje v akejkoľvek fáze implementáciu FM EHP a NFM, najmä implementáciu a / alebo rozpočet akéhokoľvek programu, projektu alebo iných aktivít financovaných z FM EHP a NFM, napr. neodôvodnenými alebo neprimeranými výdavkami, alebo znížením alebo stratou príjmu v rámci programu a / alebo projektu.
16.	Odhad očakávaných platieb – vypracováva správca programu vo formáte stanovenom usmernením certifikačného orgánu. Predstavuje aktualizáciu indikatívnych údajov finančného plnenia programu a predpokladaných nárokovaných finančných prostriedkov / deklarovaných výdavkov, ktoré správca programu plánuje predložiť v rámci výkazu výdavkov a IFR / FPR. Odhad očakávaných platieb vypracuje správca programu na základe podkladov od jednotlivých prijímateľov a predkladá ho elektronicky v stanovených termínoch certifikačnému orgánu, ktorý ho následne v stanovených termínoch predkladá Úradu pre finančný mechanizmus.
17.	Orgán auditu – vnútroštátny orgán verejnej správy funkčne nezávislý od národného kontaktného bodu, od certifikačného orgánu a od správcu programu, určený donorským štátom a zodpovedný za overovanie efektívnosti fungovania riadiacich a kontrolných systémov FM EHP a NFM. V Slovenskej republike plní úlohy orgánu auditu Ministerstvo financií SR.
18.	Oznámenie o vysporiadaní finančných vzťahov – doklad, ktorý pozostáva z formulára a príloh, na ktorého základe prijímateľ / správca programu potvrdzuje vrátenie finančných prostriedkov v príslušnom pomere na stanovené účty. Formulár oznámenia o vysporiadaní finančných vzťahov stanovuje usmernenie certifikačného orgánu1.
19.	Platby na projekty – úhrada nárokovaných finančných prostriedkov / deklarovaných výdavkov správcom programu prijímateľovi v príslušnom reportovacom období.
20.	Pomoc "de minimis" – pomoc poskytnutá jedinému podniku (v zmysle čl. 2 ods. 2 nariadenia Komisie (EÚ) č. 1407/2013), ktorá neprekročí súhrnne 200 000 EUR v priebehu troch fiškálnych rokov a jej poskytnutie je v súlade s právnym predpisom EÚ o poskytnutí pomoci "de minimis". Celková pomoc "de minimis" poskytnutá jedinému podniku (v zmysle čl. 2 ods. 2 nariadenia Komisie (EÚ) č. 1407/2013) pôsobiacemu v sektore cestnej nákladnej dopravy v prenájme alebo za úhradu nesmie prekročiť 100 000 EUR v priebehu troch fiškálnych rokov. Výška pomoci "de minimis" pre jeden podnik, ktorý poskytuje služby všeobecného hospodárskeho záujmu, nesmie prekročiť 500 000 EUR v priebehu troch fiškálnych rokov.
21.	Poskytnutie zálohovej platby prijímateľovi / správcovi programu – poskytnutie finančných prostriedkov do výšky stanovenej v projektovej zmluve / programovej dohode, resp. dohode o implementácii programu.
22.	Priebežná finančná správa ("Interim financial report" alebo aj "IFR") – správa, ktorú v štvormesačných intervaloch správca programu predkladá elektronicky certifikačnému orgánu v súlade s usmernením certifikačného orgánu1. Na základe tejto správy zúčtováva správca programu poskytnuté finančné prostriedky a žiada o finančné prostriedky na nasledujúce reportovacie obdobie.
23.	Priebežná správa o projekte – správa, ktorú predkladá prijímateľ správcovi programu minimálne raz za štyri mesiace, s cieľom informovať správcu programu o finančnom a vecnom pokroku pri implementácii projektu. Priebežná správa o projekte je zároveň aj žiadosťou o platbu. Formulár priebežnej správy o projekte vypracúva národný kontaktný bod.
24.	Prijímateľ – subjekt, ktorému sú s cieľom realizácie projektu poskytované prostriedky z FM EHP a NFM a štátneho rozpočtu SR na spolufinancovanie na základe projektovej zmluvy, uzatvorenej so správcom programu (okrem Fondu technickej asistencie5). 
25.	Program – štruktúra stanovujúca rozvojovú stratégiu s uceleným súborom opatrení realizovaných prostredníctvom projektov s podporou FM EHP a NFM 2009 – 2014 a zameraná na dosahovanie dohodnutých cieľov a výstupov.
26.	Programová dohoda – dohoda uzatvorená medzi národným kontaktným bodom a Ministerstvom zahraničných vecí Nórskeho kráľovstva / Výborom pre finančný mechanizmus EHP, ktorá upravuje podmienky financovania a implementácie programu vrátane úloh, postavenia a zodpovedností jednotlivých subjektov. Pre potreby tohto materiálu sa pod Programovou dohodou rozumie aj Dohoda o implementácii programu uzavretá medzi národným kontaktným bodom a správcom programu, ak relevantné.
27.	Programový grant – finančný príspevok donorských štátov na program, bez národného spolufinancovania.
28.	Projekt – predstavuje ekonomicky nedeliteľný súbor prác s jasne identifikovaným cieľom súvisiacim s príslušným programom. Projekty sú vyberané v rámci programov jednotlivými správcami programu, prípadne správcami schémy malých grantov. 
29.	Projektový grant – finančný príspevok udelený správcom programu prijímateľovi na implementáciu projektu na základe projektovej zmluvy. Projektový grant (ďalej len "grant") nezahŕňa spolufinancovanie prijímateľa.
30.	Projektová zmluva – zmluva uzavretá medzi správcom programu (správcom schémy malých grantov) a prijímateľom, upravujúca podmienky implementácie projektu, postavenie, práva a povinnosti zmluvných strán pri implementácii projektu.
31.	Refundácia – poskytnutie finančných prostriedkov prijímateľovi / správcovi programu formou preplácania už realizovaných, zdokumentovaných a deklarovaných výdavkov.
32.	Reportovacie obdobie (taktiež aj "zúčtovacie obdobie") – presne stanovený počet kalendárnych mesiacov, ktorý vyplýva z programovej dohody, dohody o implementácii programu, resp. z projektovej zmluvy, za ktorý sa predkladá IFR a priebežná obsahová správa. Posledné reportovacie obdobie je zahrnuté v záverečnej programovej správe (FPR).
33.	Schéma malých grantov – schéma vytvorená za účelom stanovenia menej administratívne náročných pravidiel pre poskytnutie menších grantov, pričom projektový grant nepresahuje 250 000 EUR a spravidla nie je nižší ako 5 000 EUR. Podrobné podmienky stanovuje národný kontaktný bod. Schéma malých grantov môže byť implementovaná priamo správcom programu alebo správcom schémy malých grantov v zmysle dohody o delegovaní právomoci medzi správcom programu a správcom schémy malých grantov.
34.	Správa o čerpaní a overení – dokument vypracovaný správcom programu, ktorý obsahuje najmä sumár realizovaných výdavkov prijímateľov, sumár poskytnutých zálohových / priebežných platieb / záverečných platieb a sumár overených výdavkov správcom programu v súlade s čl. 4.7 nariadení, finančnou kontrolou v zmysle § 7 až § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov a v zmysle zásad definovaných v platnom Systéme riadenia FM EHP a NFM, prehľad oprávnených, resp. neoprávnených výdavkov, sumár overených realizovaných výdavkov správcu programu na riadenie programu, a ktorý slúži ako podklad pre certifikáciu. Formulár správy o čerpaní a overení stanovuje usmernenie certifikačného orgánu1. Správa o čerpaní a overení sa predkladá certifikačnému orgánu spolu s IFR a FPR ako povinná príloha výkazu výdavkov v súlade s usmernením certifikačného orgánu1.
35.	Správca programu – subjekt ustanovený národným kontaktným bodom, zodpovedný za prípravu a realizáciu programu.
36.	Správca schémy malých grantov – subjekt verejnej správy, zodpovedný za riadenie a implementáciu časti programu v súlade s dohodou o delegovaní právomoci medzi správcom programu a správcom schémy malých grantov. Správca schémy malých grantov postupuje v zmysle zmluvy o delegovaní právomoci medzi správcom programu a správcom schémy malých grantov, za ktorej súlad s týmto materiálom, nariadeniami, systémom riadenia FM EHP a NFM a platnými právnymi predpismi SR zodpovedá správca programu.
37.	Strategická správa – výročná správa o implementácii FM EHP a NFM v Slovenskej republike, vypracovávaná národným kontaktným bodom za uplynulý kalendárny rok v zmysle nariadení. 
38.	Systém finančného riadenia FM EHP a NFM – komplex na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje účinné finančné plánovanie, rozpočtovanie, použitie, účtovanie, výkazníctvo, platby, vysporiadanie finančných vzťahov, sledovanie finančných tokov, kontrola a overovanie pri realizácii pomoci FM EHP a NFM. Cieľom je hospodárne, efektívne a účinné využívanie prostriedkov FM EHP a NFM. 
39.	Štátna pokladnica – orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov, zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
40.	Štátna pomoc – akákoľvek pomoc poskytovaná z prostriedkov štátneho rozpočtu alebo akoukoľvek formou z verejných zdrojov podniku podľa čl. 107 ods. 1 Zmluvy o fungovaní EÚ, ktorá narúša súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov, je nezlučiteľná s vnútorným trhom pokiaľ ovplyvňuje obchod medzi členskými štátmi. 
41.	Účtovný doklad – doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov.
42.	Úhrada účtovného dokladu – predstavuje úhradu záväzku alebo pohľadávky prijímateľa / správcu programu / certifikačného orgánu. V súvislosti so vzájomným započítaním pohľadávky a záväzku, záväzok prijímateľa (napr. z titulu nezrovnalosti) vysporiadaný formou vzájomného započítania pohľadávky a záväzku sa považuje za uhradený momentom schválenia zníženej pohľadávky prijímateľa z poskytnutého projektového grantu v schválenej priebežnej správe o projekte / záverečnej správe o projekte. 
43.	Vecné overenie – posudzovanie dosahovaného pokroku v implementácii programu / projektu. Na rozdiel od monitorovania vychádza vecné overenie najmä z dokumentov a informácií poskytnutých orgánmi zapojenými do systému riadenia a kontroly.
44.	Vládny audit – vládnym auditom sa rozumie súhrn nezávislých, objektívnych, overovacích, hodnotiacich, uisťovacích a konzultačných činností2, ktoré sú zamerané najmä na overenie účinného fungovania systému riadenia a kontroly programu3 a zdokonaľovanie riadiacich a kontrolných procesov so zohľadnením medzinárodne uznávaných audítorských štandardov, a ktoré sa vykonávajú najmä ako systémový audit a na overenie deklarovaných výdavkov donorským štátom 
na vhodnej vzorke projektov4, ktoré sa vykonáva ako audit projektov.
45.	Výdavky na riadenie programu – oprávnené výdavky v súlade s čl. 7.10 nariadení, ktoré vzniknú správcovi programu pri implementácii príslušného programu.
46.	Výkaz výdavkov – dokument obsahujúci súhrn výdavkov správcu programu na riadenie programu, platby na projekty, výdavky na doplnkové činnosti správcu programu a výdavky na bilaterálny fond (okrem výdavkov a platieb zahrnutých v predchádzajúcich výkazoch výdavkov) za príslušné reportovacie obdobie. Výkaz výdavkov je vypracovaný správcom programu a predkladá sa certifikačnému orgánu spolu s IFR / FPR, správou o čerpaní a overení. Formulár výkazu výdavkov a záverečného výkazu výdavkov stanovuje usmernenie certifikačného orgánu1. Povinné prílohy k záverečnému výkazu výdavkov definuje aj usmernenie č. 1/2016-U k ukončeniu pomoci z Finančného mechanizmu EHP a Nórskeho finančného mechanizmu pre programové obdobie 2009 – 2014.
47.	Výročná audítorská správa ("Annual Audit Report") – správa, ktorú predkladá orgán auditu Úradu pre finančný mechanizmus do 31. decembra každého roku od 2012 do 2017, ak donorské štáty neustanovia inak. Správa uvádza zistenia vládnych auditov vykonaných počas predchádzajúceho 12 mesačného obdobia končiac 30. júnom príslušného roka. 
48.	Výročná programová správa ("Annual Programme Report") – správa, ktorú predkladá správca programu s cieľom informovať národný kontaktný bod, certifikačný orgán a donorské štáty o pokroku v implementácii programu za uplynulý kalendárny rok. 
49.	Záverečná programová správa ("Final Programme Report") – správa, ktorú správca programu predkladá prostredníctvom certifikačného orgánu národnému kontaktnému bodu (ak neplní funkciu správcu programu) a Úradu pre finančný mechanizmus, s cieľom zhodnotenia celkového prínosu programu a zhrnutia priebehu implementácie programu v zmysle čl. 5.12 nariadení. Súčasťou záverečnej programovej správy je finančná príloha v zmysle prílohy 2 prílohy č. 9 nariadení. Táto príloha je vygenerovaná na vyplnenie pre správcu programu v DoRIS.
50.	Záverečná správa o projekte – dokument vypracovaný prijímateľom a predkladaný správcovi programu. Dokumentuje celkové dosiahnutie cieľov, výstupov a výsledkov v rámci projektu a zhrnutie implementácie projektu. Formulár záverečnej správy o projekte vypracúva národný kontaktný bod.
51.	Zoznam účtovných dokladov – dokument, ktorého prostredníctvom sa zatrieďujú jednotlivé výdavky deklarované v rámci IFR / FPR alebo priebežnej správe o projekte / záverečnej správe o projekte do rozpočtových položiek a priraďujú sa k výstupom programu / projektu.
52.	Zúčtovanie zálohovej platby prijímateľom – predloženie priebežnej správy o projekte prijímateľom správcovi programu v zmysle podmienok uvedených v časti 4.7.1, resp. 4.7.2 tohto materiálu, v súlade s projektovou zmluvou a príručkou pre prijímateľa a v zmysle podmienok stanovených správcom programu a národným kontaktným bodom. 
53.	Žiadosť o vrátenie finančných prostriedkov – doklad, ktorý pozostáva z formulára žiadosti a príloh, na ktorého základe má príslušný subjekt povinnosť vrátiť finančné prostriedky v príslušnom pomere na stanovené účty. Žiadosť o vrátenie finančných prostriedkov vystavuje správca programu alebo národný kontaktný bod, ak relevantné. Formulára žiadosti o vrátenie finančných prostriedkov stanovuje usmernenie certifikačného orgánu1.
3	Subjekty a ich zodpovednosť
3.1	Subjekty na národnej úrovni
Do systému finančného riadenia FM EHP a NFM sú na národnej úrovni zapojené nasledovné subjekty: 
-	národný kontaktný bod,
-	správcovia programov,
-	certifikačný orgán.
Pri zabezpečovaní svojich úloh a zodpovedností vyššie uvedené subjekty úzko spolupracujú s nasledovnými subjektmi:
-	orgán auditu,
-	Úrad vládneho auditu,
-	samostatné oddelenie správneho konania Ministerstva financií SR.
Hlavným dôvodom určenia subjektov zapojených do finančného riadenia prostriedkov FM EHP a NFM je dodržanie princípu oddelenia funkcií národného kontaktného bodu, certifikačného orgánu a orgánu auditu. Jednotlivé subjekty zapojené do finančného riadenia FM EHP a NFM sú povinné zapracovať zmeny vykonané v tomto materiáli do všetkých relevantných materiálov v ich zodpovednosti (napr. riadiaca dokumentácia, vnútorný manuál procedúr a pod.) v primeranej lehote.
3.1.1	Národný kontaktný bod
Uznesením vlády SR č. 607/2010 k materiálu "Organizačné zabezpečenie Finančného mechanizmu Európskeho hospodárskeho priestoru a Nórskeho finančného mechanizmu v programovom období 2009 – 2014" bol za národný kontaktný bod určený Úrad vlády SR. Národný kontaktný bod má celkovú zodpovednosť za implementáciu FM EHP a NFM v Slovenskej republike. Plní funkciu kontaktného bodu medzi správcom programu / prijímateľom a Úradom pre finančný mechanizmus. 
Celkovú administratívnu koordináciu a použitie prostriedkov z FM EHP a NFM zabezpečuje organizačný útvar v rámci Úradu vlády SR, stanovený vnútornými organizačnými predpismi Úradu vlády SR. Medzi jeho povinnosti patrí najmä:
1.	zabezpečiť podrobnejšiu úpravu pravidiel finančného riadenia vo vzťahu k prijímateľom v súlade s týmto materiálom, vrátane vydania verejne dostupných metodických usmernení (príručiek) k finančnému riadeniu príslušného programu 
pre prijímateľov v súlade s týmto materiálom a v súlade s nariadeniami;
2.	ako národného verejného orgánu pre nezrovnalosti niesť zodpovednosť za prípravu a predkladanie správ o nezrovnalostiach, vypracovanie bezodkladných oznámení a štvrťročných oznámení o zistených nezrovnalostiach, resp. oznámenia na základe požiadania Úradom pre finančný mechanizmus, ako aj štvrťročných správ o prijatých opatreniach vo vzťahu k oznámeným nezrovnalostiam a ich predkladanie Úradu pre finančný mechanizmus a v kópii certifikačnému orgánu a orgánu auditu najneskôr do dvoch mesiacov od skončenia kalendárneho štvrťroka a informovať ÚFM v uvedenej lehote aj v prípade ak počas štvrťroku nie sú zistené žiadne nezrovnalosti, riešenie vzniknutých nezrovnalostí na národnej úrovni a bezodkladné prijímanie účinných nápravných opatrení s cieľom odstránenia nezrovnalostí a predchádzania ich vzniku, 
3.	vypracovať a evidovať správu o zistenej nezrovnalosti na základe podnetu certifikačného orgánu po potvrdení nezrovnalosti v rámci certifikácie alebo výkonu certifikačného overovania alebo na základe podnetu iných relevantných subjektov (orgán auditu, Úrad vládneho auditu, Rada audítorov EZVO, Úrad generálneho audítora Nórskeho kráľovstva a pod.);
4.	metodicky usmerňovať jednotlivé subjekty zapojené do finančného riadenia a spolupracujúce subjekty v oblasti vysporiadania nezrovnalostí; 
5.	viesť register oznámených nezrovnalostí na národnej úrovni a hlásených Úradu pre finančný mechanizmus;
6.	vystavovať žiadosť o vrátenie finančných prostriedkov, a to najmä v prípadoch, kedy je potrebné finančné prostriedky uhradiť ďalej donorským štátom (predovšetkým čisté korekcie v zmysle článku 12.2 – 12.5 nariadení, ukončovanie programu, ťarchopis vystavený Úradom pre finančný mechanizmus a pod.), ak relevantné;
7.	v prípade potreby vydávať usmernenia k riadeniu FM EHP a NFM v pôsobnosti národného kontaktného bodu v spolupráci s certifikačným orgánom. Národný kontaktný bod zverejní výsledné znenie usmernenia na webovom sídle www.eeagrants.sk a zverejnenie oznámi certifikačnému orgánu v lehote do 14 kalendárnych dní od zverejnenia usmernenia. Usmernenie národného kontaktného bodu je vydané po vzájomnom pripomienkovaní oboch orgánov;
8.	oznámiť certifikačnému orgánu elektronicky na e-mailovú adresu: ehpnfm@mfsr.sk zverejnenie Programových dohôd a Dohôd o implementácii programu vrátane ich dodatkov v Centrálnom registri zmlúv do 14 kalendárnych dní od ich zverejnenia;
9.	určovať v dohode o implementácii programu povinnosti správcu programu v oblasti účtovníctva, ktorými sú vedenie účtovných záznamov analyticky vo vzťahu k jednotlivým projektom tak, aby neboli porušené vnútroštátne účtovné pravidlá a uchovávanie účtovnej dokumentácie a boli v súlade s týmto materiálom a v súlade s nariadeniami;
10.	zabezpečiť informovanie certifikačného orgánu pri komunikácii s Úradom pre finančný mechanizmus v oblasti financovania a finančného riadenia;
11.	predkladať certifikačnému orgánu každoročne podklady k spracovaniu východísk rozpočtu verejnej správy sumárne za všetkých správcov programov na základe pokynov certifikačného orgánu;
12.	ak národný kontaktný bod plní funkciu správcu programu, vzťahujú sa neho všetky povinnosti platné pre správcu programu.
3.1.2	Správca programu
Medzi povinnosti správcov programu vo vzťahu k finančnému riadeniu FM EHP a NFM patria najmä:
1.	uzatvárať projektové zmluvy, resp. ich dodatky s prijímateľom podľa vzoru stanoveného národným kontaktným bodom v spolupráci s certifikačným orgánom vrátane stanovenia možných sankcií v prípade nesplnenia zmluvných podmienok;
2.	uzatvárať Dohody o delegovaní právomocí v súlade so Systémom riadenia FM EHP a NFM so Správcom schémy malých grantov a zabezpečiť súlad Dohody o delegovaní právomocí s nariadeniami, so Systémom financovania a finančného riadenia FM EHP a NFM, Systémom riadenia FM EHP a NFM a platnými právnymi predpismi SR;
3.	zabezpečiť existenciu systému na vedenie účtovníctva v súlade s povinnosťami ustanovenými v Dohode o implementácii programu / Programovej dohode v elektronickej podobe pre každý projekt v rámci programu a zhromažďovať údaje potrebné pre finančné riadenie, podávanie správ, monitorovanie, overovanie, audity a hodnotenie;
4.	určovať povinnosti pre prijímateľa v projektovej zmluve v oblasti účtovníctva, ktorými sú vedenie účtovných záznamov analyticky vo vzťahu k jednotlivým projektom tak, aby neboli porušené vnútroštátne účtovné pravidlá alebo osobitnej evidencie a uchovávanie účtovnej dokumentácie alebo evidencie v určenej lehote;
5.	zabezpečiť zriadenie a udržiavanie troch samostatných mimorozpočtových účtov na prijímanie finančných prostriedkov od certifikačného orgánu a na prerozdeľovanie finančných prostriedkov jednotlivým prijímateľom. Jeden samostatný účet pre prostriedky FM EHP, resp. NFM určený na financovanie projektov, druhý pre prostriedky FM EHP, resp. NFM určený na riadenie programu a tretí pre prostriedky štátneho rozpočtu na spolufinancovanie;
6.	vypracovať vnútorný manuál procedúr správcu programu;
7.	predložiť vnútorný manuál procedúr správcu programu vrátane jeho akýchkoľvek zmien s označením čísla verzie a dátumu platnosti elektronicky s naskenovanou stranou obsahujúcou podpis zodpovednej osoby certifikačnému orgánu 
na e-mailovú adresu CO_manual@mfsr.sk a orgánu auditu na e-mailovú adresu manualy@mfsr.sk, a to najneskôr do 14 kalendárnych dní od schválenia zodpovedným vedúcim. Maximálna veľkosť odosielaných dokumentov je 5 MB. Ak je odosielaný vnútorný manuál procedúr rozsiahlejší, je potrebné ho rozdeliť a zaslať na vyššie uvedené e-mailové adresy 
po častiach;
8.	sledovať poskytnutia a zúčtovávania zálohových platieb v rámci projektu prijímateľa v zmysle projektovej zmluvy;
9.	vypracovať a predkladať odhad očakávaných platieb certifikačnému orgánu v stanovených lehotách elektronicky 
na e-mailovú adresu: ehpnfm@mfsr.sk;
10.	zaregistrovať priebežnú správu o projekte prijímateľa najneskôr v deň doručenia jej písomnej verzie, ak relevantné;
11.	vykonávať kontrolu priebežnej a záverečnej správy o projekte podľa čl. 4.7 nariadení a finančnú kontrolu v zmysle § 7 až § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov a v zmysle zásad definovaných v platnom Systéme riadenia FM EHP a NFM chronologicky podľa dátumu ich zaregistrovania správcom programu;
12.	schváliť, zamietnuť alebo znížiť výšku nárokovaných finančných prostriedkov / deklarovaných výdavkov v priebežnej správe o projekte / záverečnej správe o projekte alebo pozastaviť schvaľovanie priebežnej správy o projekte / záverečnej správy o projekte do času odstránenia identifikovaných nedostatkov, 
13.	vypracovať výkaz výdavkov, správu o čerpaní a overení a IFR / FPR na základe výdavkov na riadenie programu a platieb na projekty a ich predloženie certifikačnému orgánu v stanovených lehotách za príslušné reportovacie obdobie elektronicky na e-mailovú adresu: ehpnfm@mfsr.sk;
14.	zabezpečiť systém na riešenie zistených nezrovnalostí v rámci programu a bezodkladné prijímanie účinných nápravných opatrení s cieľom predchádzať, odhaľovať a odstrániť nezrovnalosti alebo podozrenia z nezrovnalostí (najmä vo väzbe na vysporiadanie finančných vzťahov s prijímateľom alebo systémové nezrovnalosti) vrátane prijatia vhodných finančných opráv v súlade s nariadeniami a projektovou zmluvou;
15.	vykonávať finančné opravy na projekty v súlade s nariadeniami a projektovou zmluvou;
16.	zabezpečiť vrátenie neoprávnene poskytnutých alebo použitých finančných prostriedkov od prijímateľa podľa projektovej zmluvy zohľadnením pri výpočte záverečnej bilancie v záverečnej programovej správe;
17.	evidovať a aktualizovať záznamy súvisiace s využívaním pomoci v účtovnom systéme;
18.	každoročne do 1. marca deklarovať certifikačnému orgánu výnosy vzniknuté z prostriedkov FM EHP a NFM na účtoch správcu programu a previesť ich na príslušný účet certifikačného orgánu do 20 pracovných dní od ich deklarovania v súlade s usmernením certifikačného orgánu1. 
19.	zohľadniť výnosy vzniknuté z prostriedkov FM EHP a NFM na financovanie projektov v roku, v ktorom sa predkladá záverečná programová správa, v záverečnej programovej správe a pri výpočte záverečnej bilancie; 
20.	na základe vyžiadania Úradom pre finančný mechanizmus oznámiť výšku výnosov vzniknutých na účte správcu programu z prostriedkov FM EHP a NFM na financovanie projektov, ktoré vznikli od dátumu predloženia záverečnej programovej správy certifikačnému orgánu do dátumu vyplatenia záverečnej platby v nadväznosti na čl. 8.4.5 nariadení, v kópii certifikačnému orgánu, ktorú následne Úrad pre finančný mechanizmus započíta v rámci záverečnej bilancie;
21.	každoročne do 31. marca odviesť výnosy vzniknuté z prostriedkov štátneho rozpočtu na spolufinancovanie 
na samostatnom účte správcu programu (účet pre prostriedky štátneho rozpočtu na spolufinancovanie) a na samostatnom účte prijímateľa a deklarovať ich certifikačnému orgánu elektronicky na adresu ehpnfm@mfsr.sk do 10 dní po ich prevode v súlade s usmernením certifikačného orgánu1;
22.	vypracovať stanovisko správcu programu k zisteniam a odporúčaniam z certifikačného overovania a zaslanie stanoviska certifikačnému orgánu;
23.	predkladať opatrenia na nápravu nedostatkov a na odstránenie príčin ich vzniku ku všetkým vykonaným kontrolám a auditom na organizačnom útvare, plniacom úlohy správcu programu a odpočtov ich plnenia certifikačnému orgánu a aj orgánu auditu v prípade, ak kontrola alebo audit neboli vykonané orgánom auditu alebo spolupracujúcim orgánom, a to 
do 14 kalendárnych dní od ich prijatia;
24.	dodržiavať usmernenia certifikačného orgánu k finančnému riadeniu;
25.	dodržiavať a uchovávať vnútorný manuál procedúr vrátane audit trailu, na každej úrovni riadenia minimálne 3 roky odo dňa schválenia záverečnej programovej správy Úradom pre finančný mechanizmus;
26.	zabezpečiť informovanie certifikačného orgánu pri komunikácii s Úradom pre finančný mechanizmus v oblasti financovania a finančného riadenia;
27.	poskytnúť súčinnosť národnému kontaktnému bodu pri príprave podkladov k spracovaniu východísk rozpočtu verejnej správy pre potreby certifikačného orgánu;
28.	poskytnúť súčinnosť orgánu auditu pri výkone vládneho auditu a procese výberu vzorky v súlade s čl. 4.6 nariadení;
29.	plniť ďalšie úlohy vyplývajúce z nariadení, Dohody o implementácii programu / Programovej dohody;
Z dôvodu zmeny postupov ohľadom vysporiadania finančných vzťahov pred predložením záverečnej programovej správy (FPR) certifikačnému orgánu budú všetky finančné prostriedky prijaté v čase platnosti verzie 1.0 usmernenia certifikačného orgánu 
č. 1/2016-U k ukončeniu pomoci z Finančného mechanizmu EHP a Nórskeho finančného mechanizmu pre programové obdobie 2009 – 2014 vrátené na účty správcov programov ako mylné platby. Vysporiadanie finančných vzťahov prebehne až 
po schválení FPR Úradom pre finančný mechanizmus.
3.1.3	Certifikačný orgán
Uznesením vlády SR č. 607/2010 k materiálu "Organizačné zabezpečenie Finančného mechanizmu Európskeho hospodárskeho priestoru a Nórskeho finančného mechanizmu v programovom období 2009 – 2014" bolo za certifikačný orgán určené Ministerstvo financií SR. Funkcie certifikačného orgánu vykonáva organizačný útvar v rámci Ministerstva financií SR stanovený vnútornými organizačnými predpismi Ministerstva financií SR. Medzi jeho povinnosti patrí najmä:
1.	vypracovať vnútorný manuál procedúr certifikačného orgánu v rámci FM EHP a NFM;
2.	koordinovať systém financovania a finančného riadenia FM EHP a NFM;
3.	koordinovať finančné toky v oblasti finančného vysporiadania okrem vysporiadania nezrovnalostí;
4.	vypracovať zmeny v Systéme financovania a finančného riadenia FM EHP a NFM na programové obdobie 2009 – 2014 vrátane predloženia zmien na pripomienkové konanie všetkým relevantným subjektom a ich predkladanie ministrovi financií na schválenie. V prípade zásadných zmien bude Systém financovania a finančného riadenia FM EHP a NFM 
na programové obdobie 2009 – 2014 predložený na schválenie vláde SR. Subjekty zapojené do implementácie FM EHP a NFM sú povinné zapracovať zmeny vykonané v Systéme financovania a finančného riadenia FM EHP a NFM 
na programové obdobie 2009 – 2014 do všetkých relevantných materiálov;
5.	poskytovať výnimky zo Systému financovania a finančného riadenia FM EHP a NFM na programové obdobie 2009 – 2014 na základe oprávnených a riadne odôvodnených žiadostí orgánov zapojených do finančného riadenia adresovaných ministrovi financií. Pri posudzovaní každej z výnimiek certifikačný orgán dôsledne zváži ich dosah. V relevantných prípadoch predloží certifikačný orgán výsledné znenie výnimky do 7 kalendárnych dní od jej udelenia aj národnému kontaktnému bodu na vedomie. Subjekt, ktorému bola poskytnutá výnimka je povinný zabezpečiť dodržiavanie všetkých stanovených podmienok, pričom v prípade ich nedodržiavania udelená výnimka, na základe rozhodnutia ministra financií, stráca platnosť;
6.	v prípade potreby vydávať usmernenia k finančnému riadeniu FM EHP a NFM v spolupráci s národným kontaktným bodom. Certifikačný orgán zverejní výsledné znenie usmernenia na webovom sídle www.finance.gov.sk a zverejnenie oznámi národnému kontaktnému bodu v lehote do 14 kalendárnych dní od zverejnenia usmernenia. Usmernenie certifikačného orgánu je vydané po vzájomnom pripomienkovaní oboch orgánov;
7.	vypracovávať v spolupráci s národným kontaktným bodom relevantné záväzné časti Dohody o implementácii programu / projektovej zmluvy, ktoré je národný kontaktný bod / správca programu povinný zapracovať do Dohôd o implementácii programu / projektových zmlúv so správcom programu / prijímateľmi;
8.	metodicky usmerňovať správcu programu v oblasti finančného riadenia s výnimkou nezrovnalostí;
9.	organizovať školenia súvisiace s finančným riadením FM EHP a NFM na národnej, regionálnej a miestnej úrovni;
10.	účasť svojho zástupcu na zasadnutiach monitorovacieho výboru v rámci kompetencií certifikačného orgánu;
11.	účasť na výročných stretnutiach k implementácii FM EHP a NFM;
12.	zriadiť a udržiavať samostatné mimorozpočtové účty na prijímanie finančných prostriedkov FM EHP a NFM a na prerozdeľovanie finančných prostriedkov jednotlivým správcom programov;
13.	zabezpečiť v kapitole Všeobecná pokladničná správa prostriedky štátneho rozpočtu na spolufinancovanie a prostriedky predstavujúce rezervu na úhradu bankových poplatkov a nezrovnalostí, a to na základe podkladov národného kontaktného bodu a podľa potreby požiadať kapitolu Všeobecná pokladničná správa o uvoľnenie prostriedkov na účely spolufinancovania zo ŠR, resp. o uvoľnenie prostriedkov na vyrovnávací účet;
14.	vykonávať administratívne overenie výkazu výdavkov a IFR / FPR, ktorého súčasťou je aj základná finančná kontrola 
v zmysle § 7 zákona č. 357/2015 Z. z. o finančnej kontrole a audite a o zmene a doplnení niektorých zákonov; 
15.	vykonávať certifikačné overovania u správcu programu;
16.	certifikovať IFR / FPR pred jej predložením Úradu pre finančný mechanizmus;
17.	schvaľovať výkaz výdavkov a IFR / FPR v plnej výške, znižovať, neschváliť alebo v odôvodnených prípadoch pozastaviť proces schvaľovania výkazu výdavkov a IFR / FPR;
18.	zasielať certifikované IFR / FPR Úradu pre finančný mechanizmus elektronicky prostredníctvom DoRIS;
19.	vrátiť IFR / FPR elektronicky prostredníctvom DoRIS správcovi programu na opravu na základe vrátenia IFR / FPR z Úradu pre finančný mechanizmus, z dôvodu potreby odstránenia nedostatkov identifikovaných certifikačným orgánom, prípadne na základe odôvodnenej žiadosti správcu programu;
20.	prijímať prostriedky FM EHP a NFM z rozpočtov donorských štátov prostredníctvom Úradu pre finančný mechanizmus na samostatné mimorozpočtové účty Ministerstva financií SR;
21.	prevádzať finančné prostriedky zo samostatného mimorozpočtového účtu Ministerstva financií SR na účet príslušného správcu programu do 15 pracovných dní od prijatia platby z Úradu pre finančný mechanizmus spolu s príslušnou výškou prostriedkov štátneho rozpočtu na spolufinancovanie;
22.	vracať neoprávnene použité prostriedky poskytnuté z rozpočtu donorských štátov, ako aj prostriedky nevyčerpané v lehote oprávnenosti výdavkov Úradu pre finančný mechanizmus vrátane úrokov z omeškania;
23.	poskytovať národnému kontaktnému bodu podklady týkajúce sa čerpania prostriedkov FM EHP a NFM na úrovni certifikačného orgánu do relevantných častí Strategickej správy;
24.	viesť účtovníctvo certifikačného orgánu prostredníctvom ISUF;
25.	riadiť vývoj, aktualizácie ISUF a zabezpečiť integračné väzby ISUF a Informačného systému Štátnej pokladnice;
26.	uchovávať účtovnú dokumentáciu k výdavkom deklarovaným Úradu pre finančný mechanizmus minimálne 3 roky odo dňa schválenia záverečnej programovej správy Úradom pre finančný mechanizmus;
27.	poskytovať súčinnosť kontrolným a audítorským orgánom pri výkone kontroly a auditu;
28.	účasť na auditoch vykonaných Európskym združením voľného obchodu a Nórskym kráľovstvom v pozícii pozorovateľa;
29.	poskytovať podnety národnému kontaktnému bodu na vypracovanie a evidovanie správy o zistenej nezrovnalosti v prípade potvrdenia nezrovnalosti v rámci certifikácie alebo výkonu certifikačného overovania;
30.	poskytovať súčinnosť národnému kontaktnému bodu pri overovaní výdavkov certifikačného orgánu v rámci Fondu technickej asistencie pre implementáciu FM EHP a NFM;
31.	plniť ďalšie úlohy súvisiace s výkonom funkcií certifikačného orgánu a vyplývajúce z iných relevantných predpisov vydaných v rámci implementácie FM EHP a NFM.
3.1.4	Orgán auditu
Uznesením vlády SR č. 607/2010 k materiálu "Organizačné zabezpečenie Finančného mechanizmu Európskeho hospodárskeho priestoru a Nórskeho finančného mechanizmu v programovom období 2009 – 2014" bolo za orgán auditu určené Ministerstvo financií SR. Funkcie orgánu auditu vykonáva organizačný útvar v rámci Ministerstva financií SR stanovený vnútornými organizačnými predpismi Ministerstva financií SR. Na výkone vládnych auditov v rámci FM EHP a NFM sa môžu okrem orgánu auditu zúčastňovať, ako spolupracujúce orgány, Úrad vládneho auditu alebo iná právnická osoba v zmysle § 19 ods. 5 zákona č. 357/2015 Z. z. o finančnej kontrole a audite a o zmene a doplnení niektorých zákonov. Čl. 4.6.2 nariadení počíta aj s možnosťou zapojenia nezávislého a certifikovaného audítora do výkonu vládneho auditu. 
Orgán auditu je organizačne a funkčne nezávislý od orgánov / útvarov vykonávajúcich riadiace a platobné funkcie pri implementácii prostriedkov z FM EHP a NFM a prostriedkov štátneho rozpočtu na spolufinancovanie. 
Hlavné úlohy orgánu auditu sú najmä: 
1.	vykonávať vládny audit prostriedkov FM EHP a NFM 2009 – 2014;
2.	koordinovať plánovanie a výkon vládneho auditu so spolupracujúcimi orgánmi, usmerňovať výkon vládneho auditu, monitorovať a hodnotiť kvalitu vykonávania vládneho auditu;
3.	na začiatku implementácie FM EHP a NFM zabezpečiť výkon vládneho auditu súladu v súlade s čl. 4.8.3 a 4.8.4 nariadení;
4.	zabezpečiť plnenie úloh orgánu auditu nezávislým a certifikovaným audítorom v súlade s čl. 4.6.2 nariadení v prípade, že systémové audity a audity projektov sú vykonávané iným subjektom ako orgánom auditu;
5.	zabezpečiť, aby vládny audit zahŕňal overenie účinnosti fungovania riadiacich a kontrolných systémov v súlade s čl. 4.6.1 písm. a) nariadení;
6.	zabezpečiť, aby sa vykonal najmenej jeden vládny audit na každom programe za účelom overenia účinnosti fungovania riadiacich a kontrolných systémov v súlade s čl. 4.6.1 písm. b) nariadení; 
7.	zabezpečiť, aby vládny audit zahŕňal overenie deklarovaných výdavkov na vhodnej a reprezentatívnej vzorke v súlade s čl. 4.6.1 písm. c) nariadení;
8.	predložiť Úradu pre finančný mechanizmus do 9 mesiacov od schválenia programu stratégiu vládneho auditu, ktorá popisuje použité metódy, metódu výberu vzorky pri auditoch projektov a indikatívny plán vládnych auditov za účelom uistenia, že vládne audity sú vykonávané rovnomerne počas celého programového obdobia v súlade s čl. 4.6.1 písm. d) nariadení;
9.	do 31. decembra každého roku od roku 2012 do 2017 v súlade s čl. 4.6.1 písm. e) nariadení:
i)	predložiť výročnú audítorskú správu Úradu pre finančný mechanizmus, ktorá obsahuje zistené skutočnosti z vládnych auditov vykonaných počas predchádzajúceho 12-mesačného obdobia, ktoré sa končí 30. júna dotknutého roku v súlade so stratégiou vládneho auditu programu a uvádza nedostatky zistené v systémoch riadenia a kontroly programu. Prvá správa, ktorá sa predloží do 31. decembra 2012, sa vzťahuje na obdobie do 30. júna 2012. Informácie týkajúce sa overovaní vykonaných po 1. júli 2017 sa zahrnú do záverečnej audítorskej správy, ktorá je podkladom pre záverečné vyhlásenie orgánu auditu uvedené v čl. 4.6.1 písm. f) nariadení,
ii)	vydať stanovisko o tom, či riadiaci a kontrolný systém funguje dostatočne účinne na to, aby poskytol primeranú záruku, že IFR / FPR, ktoré sa predkladajú Úradu pre finančný mechanizmus, sú správne a na základe toho primeranú záruku, že príslušné transakcie sú zákonné a správne na základe vládnych auditov, ktoré sa vykonali 
pod jeho vedením,
10.	predložiť Úradu pre finančný mechanizmus najneskôr do 31. decembra 2017 záverečné vyhlásenie orgánu auditu, ktoré hodnotí platnosť žiadosti o záverečnú platbu, zahrnutej v záverečnej programovej správe, v súlade s čl. 4.6.1 písm. f) nariadení. V prípade, že donorské štáty schvália predĺženie obdobia oprávnenosti výdavkov programu, termín 
na predloženie záverečnej audítorskej správy a záverečného vyhlásenia orgánu auditu je 31. 12. 2018, ak donorské štáty neustanovia inak. Orgán auditu sa môže rozhodnúť predložiť jednu spoločnú Záverečnú audítorskú správu ("final audit report") a jedno spoločné Záverečné vyhlásenie orgánu auditu ("closure declaration") za všetky programy spoločne, a to najneskôr do 31.12.2018;
11.	zabezpečiť, aby sa vládne audity vykonávali v súlade s nariadeniami;
12.	zabezpečiť, aby sa vládne audity vykonávali v súlade s medzinárodne uznávanými audítorskými štandardmi;
13.	poskytnúť nevyhnutnú spoluprácu audítorom Rady audítorov Európskeho združenia voľného obchodu v súvislosti s výkonom auditov programov a projektov financovaných z FM EHP a NFM 2009 – 2014, ako aj riadenia FM EHP a NFM 2009 – 2014, na základe čl. 10.2 nariadení;
14.	predložiť národnému kontaktnému bodu na základe vyžiadania podklady do Strategickej správy v súlade s čl. 2.2.2 písm. c) a e) nariadení, ktoré zahŕňajú výsledky vykonaných vládnych auditov a plán vládnych auditov na ďalšie obdobie;
15.	poskytovať podnety národnému kontaktnému bodu na vypracovanie a evidovanie správy o zistenej nezrovnalosti v prípade potvrdenia nezrovnalosti v rámci výkonu vládneho auditu;
16.	zabezpečiť archiváciu relevantnej dokumentácie z vládnych auditov FM EHP a NFM po ukončení vládnych auditov v lehote aspoň troch rokov po schválení záverečnej programovej správy Úradom pre finančný mechanizmus, plniť ďalšie úlohy, ktoré súvisia s výkonom funkcií orgánu auditu a úlohy vyplývajúce z iných predpisov vydaných v rámci implementácie FM EHP a NFM.
3.1.5	Úrad vládneho auditu
Úrad vládneho auditu vo vzťahu k vydaným rozhodnutiam v správnom konaní podľa zákona č. 71/1967 Zb. o správnom konaní v znení neskorších predpisov plní najmä nasledovné úlohy:
1.	predkladanie vydaných rozhodnutí v správnom konaní s prílohou aktualizovanej správy o zistenej nezrovnalosti bezodkladne, najneskôr do 15 kalendárnych dní odo dňa právoplatnosti I. stupňového rozhodnutia / odo dňa doručenia II. stupňového rozhodnutia vydaného v správnom konaní národnému kontaktnému bodu, v kópii certifikačnému orgánu a orgánu auditu;
2.	aktualizovanie údajov v súvislosti so zistenými nezrovnalosťami a splatnými pohľadávkami prijímateľov na základe právoplatného rozhodnutia vydaného v správnom konaní;
3.	predloženie aktualizovanej správy o zistenej nezrovnalosti národnému kontaktnému bodu, v kópii certifikačnému orgánu a orgánu auditu;
4.	poskytovať podnety národnému kontaktnému bodu na vypracovanie a evidovanie správy o zistenej nezrovnalosti v prípade potvrdenia nezrovnalosti v rámci výkonu vládneho auditu;
5.	predkladanie výkazu o stave vyrovnania pohľadávok z titulu uložených odvodov rozhodnutiami uloženými v správnom konaní v prípade, že obsahuje údaje o vydaných rozhodnutiach, certifikačnému orgánu, správcovi programu, národnému kontaktnému bodu a orgánu auditu, a to do 20. kalendárneho dňa v mesiaci.
3.1.6	Samostatné oddelenie správneho konania Ministerstva financií SR
Samostatné oddelenie správneho konania Ministerstva financií SR, ktoré nepatrí pod orgán auditu, ale je v priamej riadiacej pôsobnosti generálneho tajomníka služobného úradu Ministerstva financií SR, je odvolacím a preskúmavacím orgánom 
v správnom konaní voči prvostupňovým rozhodnutiam Úradu vládneho auditu vydaným v nadväznosti na porušenie finančnej disciplíny, ktoré bolo zistené na základe vykonaných vládnych auditov zameraných na hospodárenie s prostriedkami štátneho rozpočtu a s prostriedkami FM EHP a NFM.
Samostatné oddelenie správneho konania Ministerstva financií SR zasiela vydané rozhodnutie v správnom konaní II. stupňa Úradu vládneho auditu, ktorý bezodkladne, najneskôr do 15 kalendárnych dní odo dňa doručenia právoplatného II. stupňového rozhodnutia Úradu vládneho auditu pošle podnet národnému kontaktnému bodu k aktualizácii správy o zistenej nezrovnalosti spolu s kópiou právoplatného II. stupňového rozhodnutia, v kópii certifikačnému orgánu a orgánu auditu.
3.2	Subjekty na nadnárodnej úrovni
3.2.1	Ministerstvo zahraničných vecí Nórskeho kráľovstva 
Ministerstvo zahraničných vecí Nórskeho kráľovstva riadi NFM, vydáva základné pravidlá a postupy pre implementáciu NFM, ako aj ďalšie usmernenia v tejto oblasti, schvaľuje návrhy programov.
3.2.2	Výbor pre finančný mechanizmus EHP 
Výbor pre finančný mechanizmus EHP riadi FM EHP, vydáva základné pravidlá a postupy pre implementáciu FM EHP, ako aj ďalšie usmernenia v tejto oblasti, schvaľuje návrhy programov.
3.2.3	Úrad pre finančný mechanizmus 
Úrad pre finančný mechanizmus so sídlom v Bruseli je výkonným orgánom pre FM EHP a NFM, riadi implementáciu FM EHP a NFM a plní úlohu kontaktného bodu medzi donorskými štátmi a Slovenskou republikou. Úrad pre finančný mechanizmus vydáva usmernenia, príručky, iné predpisy a poskytuje konzultácie pre národný kontaktný bod.
4	Financovanie a finančné riadenie
4.1	Pravidlá pre poskytovanie grantu
Pri financovaní z FM EHP a NFM v programovom období 2009 – 2014 musia byť splnené nasledovné podmienky:
a)	úroveň prijímateľa
•	obdobie oprávnenosti výdavkov na projekty pre prijímateľov všetkých programov okrem Štipendijného programu EHP Slovensko a Fondu technickej asistencie a Fondu pre bilaterálne vzťahy na národnej úrovni je do 30. apríla 2016 (v prípade schválenia predĺženia obdobia oprávnenosti v zmysle čl. 7.14.4 nariadení maximálne do 30. apríla 2017, ak donorské štáty neurčia inak), pričom je konkrétne stanovené v príslušnej projektovej zmluve uzatvorenej medzi správcom programu a prijímateľom;
•	obdobie oprávnenosti výdavkov na projekty pre prijímateľov Štipendijného programu EHP Slovensko je do 30. septembra 2016 (v prípade schválenia predĺženia obdobia oprávnenosti v zmysle čl. 7.14.4 nariadení maximálne do 30. apríla 2017, ak donorské štáty neurčia inak), pričom je konkrétne stanovené v príslušnej projektovej zmluve uzatvorenej medzi správcom programu a prijímateľom;
•	obdobie oprávnenosti výdavkov pre Fond pre bilaterálne vzťahy na národnej úrovni do 30. apríla 2018, ak donorské štáty neurčia inak, a ak v Dohode o financovaní Fondu technickej asistencie a Fondu pre bilaterálne vzťahy 
na národnej úrovni nie je stanovené inak;
•	obdobie oprávnenosti výdavkov pre Fond technickej asistencie je do 31. augusta 2018, ak donorské štáty neurčia inak, a ak v Dohode o financovaní Fondu technickej asistencie a Fondu pre bilaterálne vzťahy na národnej úrovni nie je stanovené inak.
b)	úroveň správcu programu:
•	obdobie oprávnenosti výdavkov na prípravu programu v zmysle čl. 7.9.2 nariadení je od ustanovenia správcu programu národným kontaktným bodom do schválenia programu donorskými štátmi, ak donorské štáty neurčia inak;
•	obdobie oprávnenosti výdavkov na riadenie programu a výdavkov na doplnkové činnosti je od schválenia správcu programu donorskými štátmi do 30. apríla 2017 (v prípade predĺženia obdobia oprávnenosti v zmysle čl. 7.10.1 nariadení do 31. decembra 2017), ak donorské štáty neurčia inak, a ak v Programovej dohode nie je stanovené inak.
Cieľom zavedenia pravidiel pre poskytovanie pomoci je vytvorenie jednotnej stratégie pre stanovenie účasti jednotlivých zdrojov na financovaní projektov z FM EHP a NFM. 
Vo všeobecnosti platí, že podiel zo zdrojov donorských štátov FM EHP alebo NFM neprekračuje 85 % z oprávnených výdavkov programu. V takom prípade predstavuje podiel zdrojov štátneho rozpočtu na spolufinancovanie zostávajúcich 15 % z oprávnených výdavkov programu. V prípade, ak podiel zdrojov donorských štátov FM EHP alebo NFM bude vyšší, resp. nižší ako 85 % z oprávnených výdavkov programu, podiel zdrojov štátneho rozpočtu na spolufinancovanie bude predstavovať rozdiel medzi 100 % oprávnených výdavkov programu a podielom zdrojov donorských štátov FM EHP alebo NFM.
Percentuálny podiel zdrojov na program kopíruje percentuálny podiel zdrojov na projekt.
Prijímateľ sa podieľa na celkových oprávnených výdavkoch realizácie projektu z vlastných zdrojov v percentuálnej miere, ktorá vyplýva z projektovej zmluvy medzi správcom programu a prijímateľom.
4.2	Platby z ÚFM
Finančné prostriedky prevádza Úrad pre finančný mechanizmus za každý program5 na samostatný mimorozpočtový účet Ministerstva financií SR v Štátnej pokladnici, zriadený v súlade s § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. Úrad pre finančný mechanizmus a národný kontaktný bod môžu určiť, že prevod finančných prostriedkov bude zrealizovaný priamo na účet správcu programu.
Platby z Úradu pre finančný mechanizmus realizované pre každý program jednotlivo, majú formu zálohových platieb, priebežných platieb a záverečnej platby, a používajú sa výlučne na financovanie výdavkov súvisiacich s príslušným programom. 
Úrad pre finančný mechanizmus môže zadržať maximálne 10 % nákladov na riadenie programu z každej zálohovej a priebežnej platby. Zadržaná suma bude vyplatená po schválení záverečnej programovej správy Úradom pre finančný mechanizmus, ak relevantné.
Platby na program sa vypočítajú s použitím podielu spolufinancovania stanoveného v Programovej dohode medzi Úradom pre finančný mechanizmus a národným kontaktným bodom.
Akákoľvek komunikácia medzi certifikačným orgánom, Úradom pre finančný mechanizmus a správcom programu týkajúca sa platieb a finančného riadenia, sa uskutočňuje elektronickými prostriedkami.
4.2.1	Zálohové platby z Úradu pre finančný mechanizmus
Zálohové platby sú časťou pomoci pre program nevyhnutné na pokrytie výdavkov na prvé dve reportovacie obdobia. Maximálna výška zálohovej platby je stanovená v Programovej dohode medzi Úradom pre finančný mechanizmus a národným kontaktným bodom. Úrad pre finančný mechanizmus rozhodne o poskytnutí zálohovej platby v prípade, ak sú splnené všetky podmienky stanovené v nariadeniach a v Programovej dohode medzi Úradom pre finančný mechanizmus a národným kontaktným bodom.
Prvá zálohová platba predstavuje počiatočný pracovný kapitál pokrývajúci výdavky na rozbehnutie programu. Výška prvej zálohovej platby zodpovedá odhadu očakávaných platieb pre prvé dve po sebe nasledujúce reportovacie obdobia.
Úrad pre finančný mechanizmus prevádza prostriedky na účty certifikačného orgánu na základe podpísanej Programovej dohody / Dohody o financovaní Fondu technickej asistencie a Fondu pre bilaterálne vzťahy na národnej úrovni a vo výške stanovenej v Programovej dohode / Dohode o financovaní Fondu technickej asistencie a Fondu pre bilaterálne vzťahy 
na národnej úrovni. Správca programu v tomto prípade nepredkladá certifikačnému orgánu výkaz výdavkov ani IFR.
4.2.2	Reportovacie obdobia a Priebežná finančná správa (IFR)
V každom kalendárnom roku sú vo vzťahu k Úradu pre finančný mechanizmus v rámci jednotlivých programov stanovené tri reportovacie obdobia:
•	01. 01. – 30. 04.
•	01. 05. – 31. 08.
•	01. 09. – 31. 12.
Správca programu predkladá certifikačnému orgánu IFR v stanovenom formáte na základe realizovaných výdavkov na riadenie programu a platieb na projekty. Prvá časť IFR obsahuje sumu výdavkov správcu programu na riadenie programu a vyplatených platieb prijímateľom, druhá časť predpokladaný objem finančných prostriedkov na nasledujúce reportovacie obdobie. Správca programu predkladá IFR certifikačnému orgánu trikrát ročne: 
•	za reportovacie obdobie 01. 01. – 30. 04. spravidla do 15. 06. daného roka
•	za reportovacie obdobie 01. 05. – 31. 08. spravidla do 15. 10. daného roka 
•	za reportovacie obdobie 01. 09. – 31. 12. spravidla do 15. 02. nasledujúceho roka 
Certifikačný orgán po certifikácii výdavkov a schválení IFR predkladá IFR Úradu pre finančný mechanizmus:
•	za reportovacie obdobie 01. 01. – 30. 04. spravidla do 15. 07. daného roka
•	za reportovacie obdobie 01. 05. – 31. 08. spravidla do 15. 11. daného roka
•	za reportovacie obdobie 01. 09. – 31. 12. spravidla do 15. 03. nasledujúceho roka
V prípade, ak nie je predložená žiadna IFR za dve reportovacie obdobia (8 mesiacov od konca reportovacieho obdobia, v ktorom boli výdavky vynaložené), budú výdavky považované za neoprávnené a správca programu je povinný vrátiť / vysporiadať príslušnú nezúčtovanú časť zálohovej platby / priebežnej platby najneskôr pri výpočte záverečnej platby v rámci záverečnej programovej správy.
4.2.3	Priebežná finančná správa (IFR) a priebežné platby z Úradu pre finančný mechanizmus
Správca programu v stanovených lehotách predkladá výkaz výdavkov a IFR certifikačnému orgánu v zmysle časti 4.3.2 a 4.7 tohto materiálu a v súlade s usmernením certifikačného orgánu1.
Certifikačný orgán na základe predložených a schválených výkazov výdavkov a IFR od správcu programu predkladá prostredníctvom DoRIS Úradu pre finančný mechanizmus spravidla 3-krát ročne IFR za účelom doplnenia finančných prostriedkov FM EHP a NFM na účte správcu programu.
Priebežné platby prevedie Úrad pre finančný mechanizmus po schválení IFR predloženej certifikačným orgánom spravidla k 15. aprílu, 15. augustu, 15. decembru.
Prvú priebežnú platbu prevedie Úrad pre finančný mechanizmus za predpokladu, že bol predložený podrobný opis systému riadenia a kontroly s výrokom orgánu auditu, že systém implementácie FM EHP a NFM certifikačného orgánu, národného kontaktného bodu a správcov programu je v súlade s nariadeniami a s všeobecne akceptovateľnými účtovnými štandardmi a Úrad pre finančný mechanizmus k uvedeným dokumentom nemal pripomienky.
Každú ďalšiu priebežnú platbu prevedie Úrad pre finančný mechanizmus na základe deklarovania výdavkov na riadenie programu a príslušných platieb na projekty v IFR v súlade s čl. 8.3.9 nariadení, a teda suma každej priebežnej platby sa vypočíta ako suma predpokladaných výdavkov na nasledujúce reportovacie obdobie znížená o rozdiel medzi predpokladanými výdavkami na predchádzajúce reportovacie obdobie a skutočnými výdavkami v danom reportovacom období. 
Výsledná suma priebežnej platby bude znížená:
•	o prípadnú sumu finančných prostriedkov, ktoré prijímateľ vrátil na účty správcu programu, a ktoré možno opätovne použiť na program a
•	o sumu zádržného v zmysle Dohody o implementácii programu / Programovej dohody. 
Každá IFR predložená Úradu pre finančný mechanizmus môže obsahovať iba výdavky, ktoré zodpovedajú schváleným výkazom výdavkov a IFR certifikačným orgánom.
Úrad pre finančný mechanizmus po schválení IFR prevedie priebežnú platbu v schválenej výške (pri každom type platby okrem záverečnej platby môže zadržať pri vyplácaní maximálne 10 % výdavkov na riadenie programu) na príslušné účty certifikačného orgánu.
Úrad pre finančný mechanizmus môže zmeniť výšku priebežnej platby, ak časť nárokovaných finančných prostriedkov / deklarovaných výdavkov bude považovať za neoprávnenú / nesprávnu. O dôvodoch zmeny výšky priebežnej platby informuje národný kontaktný bod, certifikačný orgán a správcu programu.
4.2.4	Záverečná programová správa (FPR) a záverečná platba z Úradu pre finančný mechanizmus 
Správca programu predkladá záverečný výkaz výdavkov certifikačnému orgánu a v súlade s čl. 5.12 nariadení záverečnú programovú správu v termínoch stanovených usmernením certifikačného orgánu č. 1/2016-U k ukončeniu pomoci z FM EHP a NFM pre programové obdobie 2009 – 2014. Záverečný výkaz výdavkov a FPR v rámci Fondu technickej asistencie je správca programu povinný v súlade s čl. 7.12.8 nariadení predložiť certifikačnému orgánu v termínoch stanovených usmernením certifikačného orgánu č. 1/2016-U k ukončeniu pomoci z FM EHP a NFM pre programové obdobie 2009 – 2014.
Certifikačný orgán na základe predloženého a schváleného záverečného výkazu výdavkov a FPR od správcu programu predkladá v stanovených lehotách FPR prostredníctvom DoRIS Úradu pre finančný mechanizmus a národnému kontaktnému bodu (ak národný kontaktný bod neplní úlohu správcu programu) v termínoch stanovených usmernením certifikačného orgánu č. 1/2016-U k ukončeniu pomoci z FM EHP a NFM pre programové obdobie 2009 – 2014.
Úrad pre finančný mechanizmus overí predloženú FPR v súlade s čl. 5.12.3 nariadení a schváli FPR najneskôr do 2 mesiacov od doručenia FPR. 
Záverečnú platbu prevádza Úrad pre finančný mechanizmus na príslušné účty certifikačného orgánu najneskôr 1 mesiac po schválení FPR.
Výsledná suma záverečnej platby predstavuje sumu celkových oprávnených výdavkov a výdavkov za posledné reportovacie obdobie v rámci programu (s prihliadnutím na predchádzajúce platby), od ktorej sa odpočítavajú nasledovné sumy:
•	celkové zálohové a priebežné platby vyplatené na program z Úradu pre finančný mechanizmus,
•	spolufinancovanie z iných zdrojov než z FM EHP a NFM,
•	celkové výnosy vzniknuté do predloženia FPR, ktoré ešte neboli prevedené Úradu pre finančný mechanizmus,
•	všetky finančné prostriedky vrátené, resp. ktoré majú byť vrátené prijímateľom správcovi programu, ktoré následne správca programu nevyplatil na iné projekty, alebo nevrátil Úradu pre finančný mechanizmus,
•	akékoľvek ďalšie výdavky, ktoré majú alebo môžu mať vplyv na výšku záverečnej platby.
Povinnosti a termíny v súvislosti s predkladaním záverečnej programovej správy sú stanovené usmernením certifikačného orgánu č. 1/2016-U k ukončeniu pomoci z FM EHP a NFM pre programové obdobie 2009 – 2014.
4.3		Platby na národnej úrovni
4.3.1	Platby vo vzťahu certifikačný orgán – správca programu
Prostriedky FM EHP a NFM sú zo samostatného mimorozpočtového účtu Ministerstva financií SR prevedené vo výške, v akej Úrad pre finančný mechanizmus schválil IFR / FPR na príslušný samostatný účet správcu programu do 15 pracovných dní od prijatia platby z Úradu pre finančný mechanizmus. 
4.3.2	Platby vo vzťahu správca programu – prijímateľ
Prijímatelia podľa projektovej zmluvy môžu byť zo sektora verejnej správy alebo zo súkromného sektora. Medzi prijímateľov z verejnej správy v súlade s § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len "zákon č. 523/2004 Z. z.") patria:
•	subjekty ústrednej správy:
•	štátne rozpočtové organizácie;
•	štátne príspevkové organizácie;
•	verejné vysoké školy;
•	iné subjekty, ktoré sú zapísané v registri organizácií vedených Štatistickým úradom SR podľa § 19 až 21 zákona č. 540/2001 Z. z. o štátnej štatistike v znení neskorších predpisov;
•	subjekty územnej samosprávy:
•	obce alebo nimi zriadené rozpočtové a príspevkové organizácie;
•	vyššie územné celky alebo nimi zriadené rozpočtové a príspevkové organizácie.
Medzi prijímateľov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z.:
•	iné právnické osoby;
•	fyzické osoby.
Prostriedky FM EHP a NFM a štátneho rozpočtu na spolufinancovanie sú prijímateľom poskytované systémom zálohových platieb a / alebo refundácie. Prvá zálohová platba je prijímateľovi poskytnutá na základe uzavretia projektovej zmluvy. Každá platba prijímateľovi z prostriedkov FM EHP a NFM a štátneho rozpočtu na spolufinancovanie je realizovaná v EUR len do výšky súčtu pomeru zdrojov FM EHP a NFM a štátneho rozpočtu na spolufinancovanie z oprávnených výdavkov projektu, zaokrúhlená na najbližšie euro9. 
V prípade, ak má prijímateľ povinnosť použiť vlastné zdroje, každá platba, ktorú prijímateľ realizuje zo svojho účtu, musí byť doplnená zdrojmi prijímateľa v pomere schválenom na projekt. Použitie vlastných zdrojov deklaruje pri zúčtovaní zálohovej platby / refundácii.
Jednotlivé priebežné správy o projekte môže prijímateľ predkladať kombinovane za výdavky realizované z poskytnutých zálohových platieb a výdavky uplatňované systémom refundácie v jednej priebežnej správe o projekte.
4.3.3	Platby vo vzťahu prijímateľ – dodávateľ / zhotoviteľ
Prijímateľ uhrádza účtovné doklady súvisiace s realizáciou projektu dodávateľovi / zhotoviteľovi v zmysle časti 4.7 tohto materiálu. V prípade, ak dodávateľ / zhotoviteľ postúpil pohľadávky voči prijímateľovi na postupníka v súlade s § 524 – 530 Občianskeho zákonníka (napr. faktoringová spoločnosť, resp. iný subjekt), prijímateľ uhrádza účtovné doklady postupníkovi, a to v súlade s projektovou zmluvou. 
4.3.4	Vysporiadanie finančných vzťahov
Vysporiadanie finančných vzťahov sa vo všeobecnosti vykonáva vrátením finančného príspevku alebo jeho časti.
Vrátenie finančných prostriedkov FM EHP a NFM a štátneho rozpočtu na spolufinancovanie sa uskutočňuje najmä v nasledovných prípadoch:
•	prijímateľ nevyčerpal, resp. nezúčtoval poskytnuté prostriedky FM EHP a NFM a štátneho rozpočtu na spolufinancovanie;
•	prijímateľovi boli poskytnuté finančné prostriedky FM EHP a NFM a štátneho rozpočtu na spolufinancovanie z titulu mylnej platby;
•	prijímateľ porušil povinnosti stanovené v projektovej zmluve (najmä porušenie finančnej disciplíny alebo vznik nezrovnalosti) a nesplnenie týchto podmienok je spojené s povinnosťou vrátenia finančných prostriedkov;
•	a iných (napr. výnosy). 
V jednotlivých prípadoch vrátenia prostriedkov správca programu zašle prijímateľovi žiadosť o vrátenie finančných prostriedkov6 podľa projektovej zmluvy, ak relevantné v kópii národnému kontaktnému bodu a certifikačnému orgánu. Vrátenie finančných prostriedkov oznamuje prijímateľ príslušnému správcovi programu, s ktorým má uzatvorenú projektovú zmluvu prostredníctvom oznámenia o vysporiadaní finančných vzťahov stanoveného v usmernení1 certifikačného orgánu. Prijímateľ zasiela oznámenie o vysporiadaní finančných vzťahov do 10 kalendárnych dní odo dňa uskutočnenia úhrady prostriedkov FM EHP a NFM a štátneho rozpočtu na spolufinancovanie v súlade s výpisom z bankového účtu. Prílohou oznámenia o vysporiadaní finančných vzťahov je výpis z bankového účtu.
Správca programu postúpi do 10 kalendárnych dní kópiu oznámenia o vysporiadaní finančných vzťahov subjektu, ktorému boli pripísané finančné prostriedky, resp. upravený rozpočet (napr. certifikačný orgán, Úrad vládneho auditu). V prípade, ak sa prostriedky vracajú len na účty správcu programu, oznámenie o vysporiadaní finančných vzťahov iným subjektom správca programu nezasiela.
V prípadoch, kedy je potrebné finančné prostriedky uhradiť ďalej donorským štátom, predovšetkým čisté korekcie v zmysle článku 12.2 – 12.5 nariadení, ukončovanie programu, ťarchopis vystavený Úradom pre finančný mechanizmus a pod., zašle národný kontaktný bod príslušnému subjektu žiadosť o vrátenie finančných prostriedkov, ak relevantné, v kópii certifikačnému orgánu a orgánu auditu. Ďalšie postupy týkajúce sa vysporiadania nezrovnalostí stanovuje národný verejný orgán 
pre nezrovnalosti.
V prípade vzniku povinnosti odvodu výnosu z prostriedkov štátneho rozpočtu na spolufinancovanie je prijímateľ povinný odviesť výnos do 15. februára roku nasledujúceho po roku, v ktorom výnos vznikol. Prijímateľ je povinný bezodkladne (odkedy sa o tejto skutočnosti dozvedel) požiadať správcu programu o informáciu k podrobnostiam odvodu výnosu (napr. číslo účtu, variabilný symbol). Správca programu zašle túto informáciu prijímateľovi bezodkladne. V prípade, ak prijímateľ výnos riadne a včas neodvedie, správca programu bude postupovať prostredníctvom žiadosti o vrátenie finančných prostriedkov.
4.4	Odhad očakávaných platieb
Odhad očakávaných platieb musí vychádzať predovšetkým z nasledovných skutočností:
•	finančných plánov programov;
•	finančných plánov už schválených projektov po zohľadnení času potrebného na kolobeh priebežnej správy o projekte / IFR do momentu ich úhrady;
•	predpokladaného objemu finančných prostriedkov v projektoch, ktoré majú byť schválené a realizované v nasledujúcom období;
•	objemu prostriedkov alokovaných na konkrétne výzvy;
•	reálnej implementácie už realizovaných projektov;
•	skúseností z predchádzajúcej realizácie projektov.
Uvedené informácie monitorujú správcovia programov zodpovední za schvaľovanie projektov a implementáciu programov. 
Z tohto dôvodu za spracovanie podkladov k odhadom očakávaných platieb zodpovedá príslušný správca programu. Správca programu z predložených podkladov od prijímateľa vypočíta očakávané platby a každoročne ich predkladá certifikačnému orgánu elektronicky na e-mailovú adresu ehpnfm@mfsr.sk k 31. 01., k 30. 04., k 31. 08. a k 15. 11. príslušného roka.
Certifikačný orgán vyplní sumárny formulár za jednotlivých správcov programov a 4 krát ročne ho v zmysle čl. 8.5 nariadení predkladá Úradu pre finančný mechanizmus do 20. 02., do 20. 05., do 20. 09. a do 10. 12. príslušného roka. V odôvodnených prípadoch môže certifikačný orgán odhady očakávaných platieb jednotlivých správcov programov upraviť (napr. v prípade prekročenia alokácie programu a pod.)
4.5	Systém účtov
Pri finančnom riadení FM EHP a NFM sa používa nasledovný systém bankových účtov:
4.5.1	Účty certifikačného orgánu
•	mimorozpočtové účty pre prostriedky FM EHP a NFM sú vedené v Štátnej pokladnici a operácie na nich sa vykonávajú na základe § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov;
•	certifikačný orgán otvára mimorozpočtové účty pre prostriedky FM EHP a NFM samostatne pre každý finančný mechanizmus;
•	tieto účty slúžia najmä na:
-	prijatie prostriedkov FM EHP a NFM (zálohová, priebežná a záverečná platba) a na ich prevod na príslušné účty správcov programov,
-	prevod prostriedkov FM EHP a NFM na účet Úradu pre finančný mechanizmus v prípade, ak suma zodpovedajúca výške nezrovnalosti presahuje sumu uvedenú v IFR / FPR predloženej na Úrad pre finančný mechanizmus;
-	prevod prostriedkov FM EHP a NFM na účet Úradu pre finančný mechanizmus v prípade mylnej platby;
•	účty pre prostriedky FM EHP a NFM sú úročené a výnosy získané z prostriedkov FM EHP a NFM na mimorozpočtovom účte Ministerstva financií SR deklaruje certifikačný orgán do troch kalendárnych mesiacov po skončení kalendárneho roku Úradu pre finančný mechanizmus a následne ich odvádza spolu s výnosmi získanými na účtoch správcov programov na financovanie projektov Úradu pre finančný mechanizmus do 15 pracovných dní odo dňa ich deklarovania;
•	bankové poplatky a dane z úrokov sú uhrádzané z vyrovnávacieho účtu certifikačného orgánu;
•	certifikačný orgán otvára jeden mimorozpočtový účet pre prostriedky štátneho rozpočtu na spolufinancovanie pre všetky programy; 
•	certifikačný orgán otvára mimorozpočtový účet pre vrátenie finančných prostriedkov FM EHP a NFM. Tento účet slúži najmä na prijatie vrátených prostriedkov od správcov programov, najmä: 
-	výnosov vzniknutých na účtoch na financovanie projektov;
-	prípadných výnosov vzniknutých na účtoch na riadenie programu a účtoch pre prostriedky štátneho rozpočtu na spolufinancovanie;
-	súm zodpovedajúcich nezrovnalostiam, ktoré nie je možné použiť na príslušný program v zmysle čl. 12.2 bod 2 nariadení,
-	nezúčtovaných prostriedkov pri ukončovaní programov;
•	účet pre vrátenie finančných prostriedkov FM EHP a NFM nie je úročený a bankové poplatky a iné náklady sú uhrádzané z vyrovnávacieho účtu certifikačného orgánu;
•	certifikačný orgán otvára jeden vyrovnávací účet, ktorý slúži najmä na:
-	pripísanie úrokov vzniknutých z prostriedkov FM EHP a NFM na mimorozpočtových účtoch CO;
-	úhradu bankových poplatkov a dane z úrokov;
•	oprávnenie disponovať s finančnými prostriedkami týchto účtov majú poverení zamestnanci certifikačného orgánu;
•	zostatok prostriedkov na účtoch certifikačného orgánu prechádza po skončení kalendárneho roka automaticky do ďalšieho roka;
•	účty sú vedené v EUR.
4.5.2	Účty správcu programu
•	každý správca programu je povinný si otvoriť 3 mimorozpočtové účty na prijatie finančných prostriedkov FM EHP a NFM a štátneho rozpočtu na spolufinancovanie od certifikačného orgánu a na prevod finančných prostriedkov jednotlivým prijímateľom; 
•	jeden mimorozpočtový účet otvára pre prostriedky FM EHP, resp. NFM určené na financovanie projektov, druhý 
pre prostriedky FM EHP, resp. NFM určené na riadenie programu a tretí pre prostriedky štátneho rozpočtu 
na spolufinancovanie; 
•	účet pre prostriedky FM EHP a NFM určený na financovanie projektov je úročený. Správca programu deklaruje certifikačnému orgánu výnos vzniknutý z prostriedkov FM EHP a NFM na financovanie projektov za uplynulý rok raz ročne najneskôr do 1. marca nasledujúceho roku. Do 20 pracovných dní od ich deklarovania prevádza správca programu výnos v prospech účtu certifikačného orgánu stanoveného v usmernení1 certifikačného orgánu a zároveň o tejto skutočnosti informuje certifikačný orgán / národný kontaktný bod (ak národný kontaktný bod neplní úlohu správcu programu);
•	účet na riadenie programu a účet pre prostriedky štátneho rozpočtu na spolufinancovanie môžu byť úročené. V prípade, ak sú úročené, vzniknutý výnos správca programu vracia v zmysle zákona č. 523/2004 Z. z. v prospech účtu certifikačného orgánu v súlade s usmernením certifikačného orgánu1;
•	certifikačný orgán prevádza výnos správcu programu z prostriedkov štátneho rozpočtu na spolufinancovanie do príjmov štátneho rozpočtu; 
•	v prípade, ak je samostatný účet prijímateľa pre príjem prostriedkov FM EHP a NFM a štátneho rozpočtu 
na spolufinancovanie úročený, správca programu prevádza aj výnos vzniknutý z prostriedkov štátneho rozpočtu 
na spolufinancovanie na samostatnom účte prijímateľa v prospech účtu certifikačného orgánu jedenkrát ročne v súlade s usmernením certifikačného orgánu1;
•	účty sú vedené v EUR.
4.5.3	Účet prijímateľa – štátna rozpočtová alebo príspevková organizácia 
•	ak je prijímateľom štátna rozpočtová alebo príspevková organizácia, musí mať otvorený jeden samostatný mimorozpočtový účet pre príjem prostriedkov FM EHP a NFM a štátneho rozpočtu na spolufinancovanie od správcu programu; 
•	prijímateľ využíva samostatný mimorozpočtový účet na realizáciu celej sumy oprávnených výdavkov a zároveň na presun nevyčerpaných prostriedkov do nasledujúcich rokov až do vyčerpania na stanovený účel; 
•	vlastné zdroje prijímateľa na realizáciu projektu sú realizované prostredníctvom samostatného účtu7;
•	účet nie je úročený, ak nie je v projektovej zmluve stanovené inak; 
•	v prípade využitia systému refundácie, môže prijímateľ realizovať úhrady oprávnených výdavkov aj z iných účtov, ktorými disponuje, pri dodržaní podmienky existencie jedného samostatného mimorozpočtového účtu na príjem prostriedkov FM EHP a NFM a štátneho rozpočtu na spolufinancovanie, pričom tento iný účet vyplýva z projektovej zmluvy; 
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom refundácie, sú prípadné výnosy vzniknuté na samostatnom / inom účte / účtoch príjmom prijímateľa;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, prijímateľ je povinný vrátiť výnosy z prostriedkov štátneho rozpočtu na spolufinancovanie v prospech účtov správcu programu podľa pokynov príslušného správcu programu jedenkrát ročne v súlade s usmernením certifikačného orgánu1;
•	účet / účty sú vedené v EUR.
4.5.4	Účet (účty) prijímateľa – VÚC 
•	prijímateľ je povinný otvoriť si samostatný účet pre príjem prostriedkov FM EHP a NFM a štátneho rozpočtu na spolufinancovanie vedený v Štátnej pokladnici, na ktorom sa operácie vykonávajú na základe § 9a zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov, z ktorého prostriedky FM EHP a NFM a štátneho rozpočtu na spolufinancovanie realizuje prostredníctvom (svojho) rozpočtu;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov7, ktorými disponuje, pri dodržaní podmienky existencie samostatného účtu pre príjem prostriedkov FM EHP a NFM a štátneho rozpočtu na spolufinancovanie, pričom tento účet vyplýva z projektovej zmluvy;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom refundácie, sú výnosy vzniknuté na účte / účtoch príjmom prijímateľa;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, prijímateľ je povinný vrátiť výnosy z prostriedkov štátneho rozpočtu na spolufinancovanie v prospech účtov správcu programu jedenkrát ročne podľa pokynov príslušného správcu programu v súlade s usmernením certifikačného orgánu1;
•	v prípade otvorenia samostatného účtu pre príjem prostriedkov FM EHP a NFM a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu8;
•	účet / účty sú vedené v EUR.
4.5.5	Účet prijímateľa – obec
•	prijímateľ je povinný otvoriť si samostatný účet pre príjem prostriedkov FM EHP a NFM a štátneho rozpočtu na spolufinancovanie na projekt v komerčnej banke, z ktorého prostriedky FM EHP a NFM a štátneho rozpočtu na spolufinancovanie realizuje prostredníctvom (svojho) rozpočtu;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov7, ktorými disponuje, pri dodržaní podmienky existencie samostatného účtu pre príjem prostriedkov FM EHP a NFM a štátneho rozpočtu na spolufinancovanie, pričom tento účet vyplýva z projektovej zmluvy;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom refundácie, sú výnosy vzniknuté na účte / účtoch príjmom prijímateľa;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, prijímateľ je povinný vrátiť výnosy z prostriedkov štátneho rozpočtu na spolufinancovanie v prospech účtov správcu programu jedenkrát ročne podľa pokynov príslušného správcu programu v súlade s usmernením certifikačného orgánu1;
•	v prípade otvorenia samostatného účtu pre príjem prostriedkov FM EHP a NFM a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu8;
•	účet / účty sú vedené v EUR.
4.5.6	Účet prijímateľa – rozpočtová a príspevková organizácia v zriaďovacej pôsobnosti VÚC a obce
Základným pravidlom pri realizácii výdavkov financovaných z prostriedkov FM EHP a NFM a štátneho rozpočtu na spolufinancovanie v pôsobnosti obcí a VÚC a ich rozpočtových organizácií je povinnosť ich realizácie prostredníctvom rozpočtu zriaďovateľa, t. j. rozpočtu obce a rozpočtu VÚC. Ak sú prostriedky FM EHP a NFM a štátneho rozpočtu na spolufinancovanie určené na financovanie projektov FM EHP a NFM poskytnuté priamo rozpočtovej organizácii v pôsobnosti obce alebo VÚC, tieto môžu byť použité len prostredníctvom rozpočtu zriaďovateľa, t. j. rozpočtu obce alebo VÚC.
a)	rozpočtová organizácia:
•	prijímateľ je povinný otvoriť si samostatný mimorozpočtový účet pre príjem prostriedkov FM EHP a NFM a štátneho rozpočtu na spolufinancovanie vedený v Štátnej pokladnici / komerčnej banke, z ktorého prostriedky do 5 kalendárnych dní od ich prijatia na samostatný mimorozpočtový účet prevedie do rozpočtu zriaďovateľa. Zriaďovateľ ich následne prevedie na rozpočtový výdavkový účet prijímateľa. V prípade, ak zriaďovateľ neprevedie prostriedky FM EHP a NFM a štátneho rozpočtu na spolufinancovanie na rozpočtový výdavkový účet prijímateľa, a výdavky potrebné na financovanie určených účelov sú zabezpečené v rozpočte prijímateľa, zriaďovateľ dá pokyn prijímateľovi na preklasifikovanie výdavkov (realizované úhrady oprávnených výdavkov z iných účtov otvorených prijímateľom) v rámci svojho výkazníctva na výdavky na realizáciu prostriedkov FM EHP a NFM a štátneho rozpočtu na spolufinancovanie;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov7 otvorených prijímateľom pri dodržaní podmienky existencie samostatného účtu na príjem prostriedkov FM EHP a NFM a štátneho rozpočtu na spolufinancovanie, pričom tento účet vyplýva z projektovej zmluvy;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom refundácie, sú výnosy vzniknuté na účte / účtoch príjmom prijímateľa;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, prijímateľ je povinný vrátiť výnosy z prostriedkov štátneho rozpočtu na spolufinancovanie v prospech účtov správcu programu jedenkrát ročne podľa pokynov príslušného správcu programu v súlade s usmernením certifikačného orgánu1;
•	účet / účty sú vedené v EUR;
b)	príspevková organizácia:
•	ak príspevková organizácia nepožaduje príspevok za podiel zodpovedajúci vlastným zdrojom od zriaďovateľa, je prijímateľ povinný otvoriť si samostatný bežný účet pre príjem prostriedkov FM EHP a NFM a štátneho rozpočtu na spolufinancovanie vedený v Štátnej pokladnici / komerčnej banke, z ktorého prostriedky realizuje prostredníctvom (svojho) rozpočtu;
•	ak príspevková organizácia požaduje príspevok za podiel zodpovedajúci vlastným zdrojom od zriaďovateľa, je prijímateľ povinný otvoriť si samostatný bežný účet pre príjem prostriedkov FM EHP a NFM a štátneho rozpočtu na spolufinancovanie vedený v Štátnej pokladnici / komerčnej banke, z ktorého prostriedky pred ich použitím prevedie do 5 kalendárnych dní do rozpočtu zriaďovateľa. Zriaďovateľ ich následne prevedie na bežný účet prijímateľa;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov7 otvorených prijímateľom pri dodržaní podmienky existencie samostatného účtu na príjem prostriedkov FM EHP a NFM a štátneho rozpočtu na spolufinancovanie; 
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom refundácie, sú výnosy vzniknuté na účte / účtoch príjmom prijímateľa;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, prijímateľ je povinný vrátiť výnosy z prostriedkov štátneho rozpočtu na spolufinancovanie v prospech účtov správcu programu jedenkrát ročne podľa pokynov príslušného správcu programu v súlade s usmernením certifikačného orgánu1;
•	v prípade otvorenia samostatného účtu pre príjem prostriedkov FM EHP a NFM a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu8;
•	účet / účty sú vedené v EUR.
4.5.7	Účet prijímateľa zo súkromného sektora vrátane mimovládnych organizácií 
•	prijímateľ je povinný otvoriť si samostatný účet pre príjem prostriedkov FM EHP a NFM a štátneho rozpočtu na spolufinancovanie na projekt v komerčnej banke. Vlastné zdroje prijímateľa môžu prechádzať cez tento samostatný účet7.
•	účet je stanovený v projektovej zmluve;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov7, ktorými disponuje, pri dodržaní podmienky existencie samostatného účtu na príjem prostriedkov FM EHP a NFM a štátneho rozpočtu na spolufinancovanie, pričom tento účet vyplýva z projektovej zmluvy;
•	ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom refundácie, sú výnosy vzniknuté na účte/účtoch príjmom prijímateľa; ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, prijímateľ je povinný vrátiť výnosy z prostriedkov štátneho rozpočtu na spolufinancovanie v prospech účtov správcu programu jedenkrát ročne podľa pokynov príslušného správcu programu v súlade s usmernením certifikačného orgánu1;
•	v prípade otvorenia samostatného účtu pre príjem prostriedkov FM EHP a NFM a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu8;
•	účet / účty sú vedené v EUR.
4.5.8	Pravidlá pre úhradu výdavkov z iných účtov prijímateľa 
Ak prostriedky FM EHP a NFM a štátneho rozpočtu na spolufinancovanie sú poskytované prijímateľovi systémom zálohovej platby, je prijímateľ oprávnený využívať na úhradu výdavkov okrem účtu stanoveného v projektovej zmluve aj iné účty, ktorými disponuje. Tieto výdavky nesmú byť hradené zo samostatného účtu zriadeného na realizáciu iných programov zahraničnej pomoci (napr. štrukturálnych fondov, Kohézneho fondu, Európskeho fondu pre rybné hospodárstvo alebo Švajčiarskeho finančného mechanizmu alebo iného projektu FM EHP a NFM). Správca programu je oprávnený stanoviť podmienky pre úhradu výdavkov z iných účtov v príručke pre prijímateľa, resp. v projektovej zmluve.
Prijímateľ po pripísaní prostriedkov zálohovej platby na samostatnom účte prevádza prostriedky FM EHP a NFM a štátneho rozpočtu na spolufinancovanie na úhradu týchto výdavkov nasledovným spôsobom:
•	minimálne raz mesačne prevedie prostriedky zo samostatného účtu na iné účty otvorené prijímateľom, z ktorého priebežne realizuje úhrady týchto výdavkov. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca na tieto účty najneskôr do 7 kalendárnych dní od ukončenia predmetného kalendárneho mesiaca. Prijímateľ má povinnosť uchovať si výpisy z bankového prevodu.
4.6	Systém informačných a finančných tokov na národnej úrovni
4.6.1	Systém zálohových platieb
Zálohové platby sú prijímateľovi poskytované do percentuálnej výšky stanovenej v projektovej zmluve. Zálohové platby sú prijímateľovi poskytované pomerne za zdroje FM EHP a NFM a štátneho rozpočtu na spolufinancovanie.
Pri využití systému zálohových platieb sa vyplácanie prijímateľa uskutočňuje do výšky 100 % grantu, ak nie je v Programovej dohode / projektovej zmluve ustanovené inak:
1.	Prijímateľ má nárok na vyplatenie prvej zálohovej platby najskôr po podpise projektovej zmluvy do maximálnej výšky stanovenej v Programovej dohode a projektovej zmluve. 
2.	Prijímateľ je po uplynutí reportovacieho obdobia povinný zúčtovať poskytnutú zálohovú platbu, a to prostredníctvom priebežnej správy o projekte. Priebežná správa o projekte zároveň predstavuje žiadosť o ďalšiu zálohovú platbu. Celková suma nárokovaných finančných prostriedkov / deklarovaných výdavkov je zaokrúhlená prijímateľom na najbližšie euro9. 
3.	Prijímateľ predkladá priebežnú správu o projekte správcovi programu v intervale stanovenom správcom programu v projektovej zmluve. Správca programu môže stanoviť pravidlá pre častejšie zúčtovanie zálohových platieb. Výška každej ďalšej zálohovej platby predstavuje sumu stanovenú na nasledujúce reportovacie obdobie zníženú o sumu finančných prostriedkov, ktoré boli prijímateľovi poskytnuté zálohovými platbami a neboli zúčtované10 v priebežnej správe o projekte, ak nie je v Programovej dohode / projektovej zmluve ustanovené inak. V prípade, ak suma zúčtovaných prostriedkov v priebežnej správe o projekte bude vyššia ako suma poskytnutej zálohovej platby, prijímateľ o tieto prostriedky žiada v priebežnej správe o projekte formou refundácie spolu so žiadosťou o ďalšiu zálohovú platbu. V tomto prípade časť zálohovej platby uhradí prostriedky prijímateľa, ktoré už boli skôr vynaložené.
4.	Prijímateľ predkladá správcovi programu spolu s formulárom priebežnej správy o projekte aj zoznam účtovných dokladov a kópiu príslušných strán z hlavnej knihy o zaúčtovaní deklarovaných výdavkov. 
5.	Správca programu zaregistruje priebežnú správu o projekte prijímateľa najneskôr v deň prijatia.
6.	Správca programu vykoná kontrolu priebežnej správy o projekte podľa čl. 4.7 nariadení v zmysle § 7 až § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov. a v zmysle zásad definovaných v platnom Systéme riadenia FM EHP a NFM chronologicky podľa dňa ich doručenia správcovi programu. 
V prípade zistenia formálnych nedostatkov vyzve prijímateľa, aby v stanovenom čase doplnil príslušnú priebežnú správu o projekte. V prípade zistenia závažných nedostatkov alebo nedoplnenia požadovaných údajov v stanovenej lehote, priebežnú správu o projekte pozastaví alebo zamietne.
7.	Správca programu v prípade potreby vykoná finančnú kontrolu na mieste v zmysle § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov alebo overenie na mieste podľa čl. 4.7 nariadení a v súlade so Systémom riadenia FM EHP a NFM pre programové obdobie 2009 – 2014. V prípade, ak sa správca programu rozhodne počas výkonu kontroly vykonať finančnú kontrolu na mieste alebo overenie na mieste, lehota na výkon finančnej kontroly priebežnej správy o projekte je pozastavená.
8.	Po vykonaní finančnej kontroly správca programu priebežnú správu o projekte schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu neoprávnených výdavkov.
9.	Správca programu vypracuje výkaz výdavkov a správu o čerpaní a overení, ktoré spolu s IFR predkladá elektronicky certifikačnému orgánu a na vedomie národnému kontaktnému bodu, ak neplní funkciu správcu programu, 3 krát ročne, a to v stanovených termínoch podľa časti 4.3.1 tohto materiálu. Správca programu vypĺňa výkaz výdavkov aj IFR v súlade s čl. 8.6.1 nariadení.
10.	Certifikačný orgán vykoná overenie na svojej úrovni, ktoré zahŕňa administratívne overenie, prípadne certifikačné overovanie. Taktiež overuje výkaz výdavkov a IFR z hľadiska formálnej a vecnej správnosti. V rámci overenia formálnej správnosti overí pravdivosť, kompletnosť a správnosť vyplnenia výkazu výdavkov a IFR. Výkaz výdavkov a IFR overuje aj z hľadiska neprekročenia / dodržania celkovej alokácie na program a jednotlivé rozpočtové položky programu. Certifikačné overovanie sa vykonáva u správcu programu na základe vlastného podnetu na vybranej vzorke overených zúčtovaných finančných prostriedkoch prijímateľa10 / správcu programu v zmysle časti 4.7.2 tohto materiálu. 
11.	Certifikačný orgán výkaz výdavkov a IFR schváli, neschváli, schvaľovanie pozastaví (do času odstránenia identifikovaných nedostatkov) alebo zníži o relevantnú sumu neoprávnených výdavkov do 30 kalendárnych dní odo dňa ich doručenia certifikačnému orgánu. V prípade, ak národný kontaktný bod neplní funkciu správcu programu a zistí nedostatky vo výkaze výdavkov alebo v IFR, informuje o tom certifikačný orgán, ktorý na základe zistení národného kontaktného bodu môže schvaľovanie výkazu výdavkov a IFR pozastaviť, resp. výkaz výdavkov a IFR schváliť v zníženej sume alebo neschváliť. 
V prípade, ak správca programu na základe odôvodnenej žiadosti požiada certifikačný orgán o vrátenie predloženého výkazu výdavkov a IFR, certifikačný orgán výkaz výdavkov a IFR správcovi programu vráti. 
Po opätovnom predložení výkazu výdavkov a IFR správcom programu certifikačnému orgánu postupuje certifikačný orgán podľa bodu 10 a 11. 
12.	Certifikačný orgán po schválení výkazu výdavkov a IFR informuje správcu programu a zasiela IFR prostredníctvom DoRIS Úradu pre finančný mechanizmus v termínoch v zmysle časti 4.3.1 tohto materiálu.
13.	Úrad pre finančný mechanizmus IFR schváli, schváli v zníženej sume, neschváli, prípadne vráti prostredníctvom certifikačného orgánu správcovi programu na prepracovanie. Následne správca programu postupuje podľa bodu 6. až 9. Úrad pre finančný mechanizmus po schválení IFR uhradí priebežnú platbu v schválenej výške na účet certifikačného orgánu podľa časti 4.3.3 tohto materiálu.
14.	Certifikačný orgán do 15 pracovných dní od prijatia prostriedkov z Úradu pre finančný mechanizmus prevádza prostriedky FM EHP a NFM a štátneho rozpočtu na spolufinancovanie prostredníctvom Štátnej pokladnice na príslušný účet správcu programu. Správca programu ich následne bezodkladne prevádza jednotlivým prijímateľom v zmysle schválených priebežných správ o projekte.
15.	Každá nasledovná zálohová platba sa poskytuje a zúčtováva obdobným spôsobom v zmysle bodov 2. – 12. Zálohové platby sa týmto spôsobom poskytujú až do momentu dosiahnutia maximálne 100 % grantu s výnimkou prípadov, keď bola suma znížená správcom programu, a ak nie je v Programovej dohode / projektovej zmluve ustanovené inak. 
Spracovanie záverečného výkazu výdavkov a FPR sa realizuje obdobne, a to vo forme a termínoch stanovených nariadením a usmernením certifikačného orgánu1 a usmernením č. 1/2016-U k ukončeniu pomoci z FM EHP a NFM pre programové obdobie 2009 – 2014.
4.6.2	Systém refundácie
Pri systéme refundácie sa finančné prostriedky FM EHP a NFM a štátneho rozpočtu na spolufinancovanie preplácajú v pomere stanovenom na projekt na základe skutočne vynaložených výdavkov prijímateľom, tzn. že prijímateľ realizuje výdavky najskôr z vlastných zdrojov a tie mu budú pri jednotlivých platbách refundované v pomernej výške. Celková žiadaná suma je zaokrúhlená prijímateľom na najbližšie euro9. Systém refundácie sa spravidla využíva v prípade nedostatku prostriedkov z prijatej zálohovej platby na samostatnom účte prijímateľa, prípadne správcu programu a / alebo v súlade s podmienkami stanovenými správcom programu v príslušnej výzve. 
Každá platba prijímateľovi z prostriedkov FM EHP a NFM a štátneho rozpočtu na spolufinancovanie je realizovaná len do výšky súčtu pomeru prostriedkov FM EHP a NFM a štátneho rozpočtu na spolufinancovanie schváleného na projekt v projektovej zmluve.
1.	Prijímateľ uhradí výdavky dodávateľovi / zhotoviteľovi z vlastných zdrojov.
2.	Prijímateľ po uplynutí reportovacieho obdobia predkladá priebežnú správu o projekte správcovi programu v intervale stanovenom správcom programu v projektovej zmluve. Správca programu môže stanoviť pravidlá pre častejšie predkladanie priebežnej správy o projekte.
3.	Prijímateľ predkladá správcovi programu spolu s formulárom priebežnej správy o projekte aj zoznam účtovných dokladov a kópiu príslušných strán z hlavnej knihy o zaúčtovaní deklarovaných výdavkov.
4.	Správca programu zaregistruje priebežnú správu o projekte prijímateľa najneskôr v deň doručenia.
5.	Správca programu vykoná kontrolu priebežnej správy o projekte podľa čl. 4.7 nariadení, v zmysle § 7 až § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov a v zmysle zásad definovaných v platnom Systéme riadenia FM EHP a NFM chronologicky podľa dňa jej doručenia správcovi programu. 
Správca programu v prípade zistenia formálnych nedostatkov vyzve prijímateľa, aby v stanovenom čase doplnil príslušnú priebežnú správu o projekte. V prípade zistenia závažných nedostatkov, alebo nedoplnenia požadovaných údajov v stanovenej lehote, priebežnú správu o projekte pozastaví alebo zamietne.
6.	Správca programu v prípade potreby vykoná finančnú kontrolu na mieste v zmysle § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov alebo overenie na mieste podľa čl. 4.7 nariadení a v súlade so Systémom riadenia FM EHP a NFM pre programové obdobie 2009 – 2014. V prípade, ak sa správca programu rozhodne počas výkonu kontroly vykonať finančnú kontrolu na mieste alebo overenie na mieste, lehota na výkon kontroly priebežnej správy o projekte je pozastavená.
7.	Po vykonaní finančnej kontroly správca programu priebežnú správu o projekte schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu.
8.	Správca programu vypracuje výkaz výdavkov a správu o čerpaní a overení, ktoré spolu s IFR predkladá elektronicky certifikačnému orgánu a na vedomie národnému kontaktnému bodu, ak neplní funkciu správcu programu, 3 krát ročne, a to v stanovených termínoch podľa časti 4.3.1 tohto materiálu. Správca programu vypĺňa výkaz výdavkov aj IFR v súlade s postupom určeným v čl. 8.6.1 nariadení.
9.	Certifikačný orgán vykoná overenie na svojej úrovni, ktoré zahŕňa administratívne overenie, prípadne certifikačné overovanie. Taktiež overuje výkaz výdavkov a IFR z hľadiska formálnej a vecnej správnosti. V rámci overenia formálnej správnosti overí pravdivosť, kompletnosť a správnosť vyplnenia výkazu výdavkov a IFR. Výkaz výdavkov a IFR overuje aj z hľadiska neprekročenia / dodržania celkovej alokácie na program a jednotlivé rozpočtové položky programu. Certifikačné overovanie sa vykonáva u správcu programu na základe vlastného podnetu na vybranej vzorke overených zúčtovaných finančných prostriedkoch prijímateľa10 / správcu programu v zmysle časti 4.7.2 tohto materiálu.
10.	Certifikačný orgán výkaz výdavkov a IFR schváli, neschváli, schvaľovanie pozastaví (do času odstránenia identifikovaných nedostatkov) alebo zníži o relevantnú sumu do 30 kalendárnych dní odo dňa ich doručenia certifikačnému orgánu. V prípade, ak národný kontaktný bod neplní úlohu správcu programu a zistí nedostatky vo výkaze výdavkov alebo v IFR, informuje o tom certifikačný orgán, ktorý na základe zistení národného kontaktného bodu môže schvaľovanie výkazu výdavkov a IFR pozastaviť, resp. výkaz výdavkov a IFR schváliť v zníženej sume alebo neschváliť. 
V prípade, ak správca programu na základe odôvodnenej žiadosti požiada certifikačný orgán o vrátenie predloženého výkazu výdavkov a IFR, certifikačný orgán výkaz výdavkov a IFR správcovi programu vráti. 
Po opätovnom predložení výkazu výdavkov a IFR správcom programu certifikačnému orgánu postupuje certifikačný orgán podľa bodu 9 a 10.
11.	Certifikačný orgán po schválení výkazu výdavkov a IFR informuje správcu programu a zasiela IFR prostredníctvom DoRIS Úradu pre finančný mechanizmus v stanovených termínoch podľa časti 4.3.1 tohto materiálu.
12.	Úrad pre finančný mechanizmus IFR schváli, schváli v zníženej sume, neschváli, prípadne vráti prostredníctvom certifikačného orgánu správcovi programu na prepracovanie. Následne správca programu postupuje podľa bodu 5. až 8. Úrad pre finančný mechanizmus po schválení IFR uhradí priebežnú platbu v schválenej výške na účet certifikačného orgánu podľa časti 4.3.3 tohto materiálu.
13.	Certifikačný orgán do 15 pracovných dní od prijatia prostriedkov z Úradu pre finančný mechanizmus prevádza prostriedky FM EHP a NFM a štátneho rozpočtu na spolufinancovanie prostredníctvom Štátnej pokladnice na príslušný účet správcu programu. Správca programu ich následne bezodkladne prevádza jednotlivým prijímateľom v zmysle schválených priebežných správ o projekte.
14.	Každá nasledovná platba sa poskytuje obdobným spôsobom v zmysle bodov 2. – 12. Platby sa týmto spôsobom poskytujú až do momentu dosiahnutia maximálne 100 % grantu s výnimkou prípadov, keď bola suma znížená správcom programu, a ak nie je v Programovej dohode / projektovej zmluve ustanovené inak.
Spracovanie záverečného výkazu výdavkov a FPR sa realizuje obdobne, a to vo forme a termínoch stanovených nariadením a usmernením certifikačného orgánu1 a usmernením č. 1/2016-U k ukončeniu pomoci z FM EHP a NFM pre programové obdobie 2009 – 2014.
4.6.3	Vykazovanie výdavkov na úrovni prijímateľa 
Výdavok sa považuje za finančne realizovaný:
•	na úrovni prijímateľa v okamihu odpísania finančných prostriedkov zo samostatného účtu prijímateľa (platí pre subjekty využívajúce systém zálohovej platby). V prípade úhrady niektorých výdavkov sa za okamih realizácie nepovažuje okamih odpísania finančných prostriedkov zo samostatného účtu prijímateľa, ale deň odpísania finančných prostriedkov z iných účtov, ktorými prijímateľ disponuje, v prospech účtu dodávateľa, zhotoviteľa, osoby v pracovnom pomere, osoby vykonávajúcej práce mimo pracovného pomeru, živnostníka alebo mandatára;
•	z účtov prijímateľa (platí pre všetky subjekty využívajúce systém refundácie), ktorými disponuje, v prospech účtu dodávateľa, zhotoviteľa, osoby v pracovnom pomere, osoby vykonávajúcej práce mimo pracovného pomeru, živnostníka alebo mandatára. 
Výdavok sa považuje za oprávnený a prijímateľ ho zaradí do aktuálnej priebežnej správy o projekte / záverečnej správy 
o projekte, ak bol na úrovni prijímateľa realizovaný a spĺňa podmienky oprávnenosti stanovené v projektovej zmluve a v aktuálnej príručke pre prijímateľa. Výdavky prijímateľa nesmú byť realizované z prostriedkov iných programov zahraničnej pomoci (napr. iných projektov Finančného mechanizmu EHP a NFM, projektov financovaných zo štrukturálnych fondov, Kohézneho fondu, Európskeho fondu pre rybné hospodárstvo alebo Švajčiarskeho finančného mechanizmu).
V prípade uplatňovania zjednodušeného vykazovania výdavkov prostredníctvom paušálnej sadzby sa takto vykazované výdavky neuvádzajú v priebežnej správe o projekte / záverečnej správe o projekte jednotlivo, ale iba kumulatívne za celú výšku uplatňovanej paušálnej sadzby. Je v kompetencii správcu programu rozhodnúť o uplatňovaní paušálnej sadzby v súlade s nariadeniami, pričom platí, že ak umožní prijímateľovi využívať paušálnu sadzbu, je správca programu povinný umožniť uplatňovanie paušálnej sadzby vo všetkých uplatňovaných systémoch financovania.
4.7	Systém certifikácie
4.7.1	Certifikácia IFR / FPR
Certifikácia IFR / FPR je nevyhnutným predpokladom pre predloženie IFR / FPR Úradu pre finančný mechanizmus.
Predtým ako certifikačný orgán certifikuje IFR / FPR a zasiela ju Úradu pre finančný mechanizmus, je nevyhnutné, aby sa presvedčil o splnení podmienok definovaných v čl. 4.5.1 písm. a) a d) nariadení. Certifikačný orgán pre účely zabezpečenia uvedených podmienok a ostatných pravidiel stanovených Výborom pre finančný mechanizmus EHP, Ministerstvom zahraničných vecí Nórskeho kráľovstva: 
1.	vykonáva administratívne overenie IFR / FPR;
2.	zohľadňuje správy z vládnych auditov vykonaných orgánom auditu alebo v rámci jeho zodpovednosti; 
3.	zohľadňuje správy o zistených nezrovnalostiach od príslušných orgánov;
4.	zohľadňuje vnútorné manuály procedúr správcu programu.
K bodu 1:
Certifikačný orgán pred certifikáciou vykoná administratívne overenie IFR / FPR na svojej úrovni.
K bodu 2: 
Certifikačný orgán v súlade s čl. 4.5.1 písm. d) nariadení pri certifikácii IFR / FPR zohľadňuje správy o vládnych auditoch vykonávaných orgánom auditu alebo orgánmi v rámci jeho pôsobnosti. Certifikačný orgán je informovaný o výsledkoch vládnych auditov a o prijatých opatreniach zo strany správcu programu prostredníctvom CEDIS.
K bodu 3:
Certifikačný orgán využíva informácie zo správ o zistených nezrovnalostiach v prípadoch nezrovnalostí s finančným dopadom aj bez finančného dopadu a pri systémových nezrovnalostiach. 
K bodu 4:
Medzi podmienky nevyhnutné pre certifikáciu IFR / FPR patrí aj uistenie sa certifikačného orgánu o zabezpečení dostatočného audit trailu (čl. 4.5.1 písm. vi) nariadení). Správca programu pre zabezpečenie overenia uvedenej podmienky v súlade s čl. 4.7.1 písm. m) nariadení je povinný priebežne predkladať certifikačnému orgánu svoj vnútorný manuál procedúr vrátane jeho akýchkoľvek zmien.
4.7.2	Overovanie vykonávané certifikačným orgánom – certifikačné overovanie
Certifikačný orgán na základe čl. 7.13.6 nariadení môže v prípade potreby vykonávať certifikačné overovania u správcu programu s cieľom uistenia sa o oprávnenosti výdavkov a dodržiavaní riadiacich a kontrolných postupov. Toto overenie je vykonávané na vybranej vzorke overených zúčtovaných10 finančných prostriedkoch prijímateľa / správcu programu. Na tieto účely správca programu predkladá certifikačnému orgánu aj správu o čerpaní a overení a informácie o svojich riadiacich a kontrolných postupoch podľa čl. 4.7.1 písm. m) nariadení.
4.8	Nezrovnalosti
Nezrovnalosti, ktoré majú dosah alebo poškodzujú implementáciu FM EHP a NFM vrátane prijatých opatrení národným kontaktným bodom / správcom programu s cieľom predchádzania, odhaľovania, zisťovania alebo prijatia účinných nápravných opatrení na odstránenie nezrovnalostí musia byť oznamované Úradu pre finančný mechanizmus.
Národný kontaktný bod plní úlohy národného verejného orgánu zodpovedného za prípravu a predkladanie správ o nezrovnalostiach, ktorý je povinný oznámiť Úradu pre finančný mechanizmus akékoľvek nezrovnalosti. Nezrovnalosti sa môžu vyskytovať na každej úrovni finančného riadenia, pokiaľ neboli dodržané podmienky poskytnutia finančného príspevku z FM EHP a NFM a štátneho rozpočtu na spolufinancovanie. 
Nezrovnalosť vzniká úmyselným porušením predpisov alebo nedbanlivosťou spôsobujúcou porušenie predpisov schválených Výborom pre finančný mechanizmus EHP, Ministerstvom zahraničných vecí Nórskeho kráľovstva a Slovenskou republikou, ktoré upravujú poskytnutie a / alebo použitie finančného príspevku z FM EHP a NFM a štátneho rozpočtu na spolufinancovanie. 
Nezrovnalosti sa môžu vyskytovať na všetkých úrovniach v procese implementácie a finančného riadenia FM EHP a NFM, tzn. vrátane úrovne prijímateľa, pokiaľ neboli dodržané podmienky poskytnutia a / alebo použitia finančných prostriedkov z FM EHP / NFM a štátneho rozpočtu na spolufinancovanie .
Z pohľadu legislatívy Slovenskej republiky má na vznik nezrovnalosti priamy dopad najmä: 
•	porušenie finančnej disciplíny podľa § 31 ods. 1 zákona č. 523/2004 Z. z., pričom § 31 zákona č. 523/2004 Z. z. definuje jednotlivé skutkové podstaty porušenia finančnej disciplíny. Nezrovnalosť nemusí vždy predstavovať porušenie finančnej disciplíny a naopak porušenie finančnej disciplíny nemusí vždy zodpovedať nezrovnalosti;
•	porušenie pravidiel a postupov verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. 
V prípade, ak ide o nezrovnalosť, ktorá je zároveň porušením finančnej disciplíny podľa § 31 ods. 1 zákona č. 523/2004 Z. z. a protiprávny stav nie je odstránený podľa tohto zákona alebo osobitného zákona, orgán oprávnený na výkon kontroly alebo vládneho auditu podľa osobitného predpisu je povinný oznámiť podľa § 31 ods. 10 zákona č. 523/2004 Z. z. porušenie finančnej disciplíny pri hospodárení s prostriedkami FM EHP a NFM a štátneho rozpočtu na spolufinancovanie kontrolnému orgánu, auditujúcemu orgánu alebo Úradu vládneho auditu.
Pri hospodárení s prostriedkami FM EHP a NFM a štátneho rozpočtu na spolufinancovanie môže mať na vznik nezrovnalosti priamy dopad porušenie pravidiel a podmienok správcom programu pri ich poskytovaní prijímateľom, najmä podľa § 31 ods. 1 písm. m) zákona č. 523/2004 Z. z.
Úrad vládneho auditu alebo Ministerstvo financií SR, ktoré ukladá odvod, penále a pokutu za porušenie finančnej disciplíny finančných prostriedkov FM EHP a NFM, uvedie v právoplatnom rozhodnutí vydanom v správnom konaní na vykonanie úhrady odvodu číslo samostatného účtu Ministerstva financií SR pre nezrovnalosti zriadený v Štátnej pokladnici. 
Finančné prostriedky štátneho rozpočtu na spolufinancovanie, ktorých sa týka porušenie finančnej disciplíny vrátane pokút a penále, sú v súlade s § 31 ods. 8 zákona č. 523/2004 Z. z. príjmom príslušného druhu rozpočtu verejnej správy, z ktorého boli poskytnuté. Úrad vládneho auditu alebo Ministerstvo financií SR, ktoré ukladá odvod, uvedie na vykonanie úhrady odvodu a penále / pokuty číslo príjmového účtu štátneho rozpočtu (účet Úradu vládneho auditu).
4.8.1	Pravidlá pre financovanie finančných korekcií z titulu zistených nezrovnalostí a vylúčenie projektu z financovania pomoci FM EHP a NFM
V prípade, ak výdavky projektu nemôžu byť certifikované ako oprávnené výdavky financované z FM EHP a NFM na základe oznámenia nezrovnalosti potom, ako boli dotknuté výdavky certifikované a zahrnuté do IFR / FPR, certifikačný orgán v spolupráci so správcom programu po spoločnom posúdení vylúčia projekt z financovania FM EHP a NFM. V tomto prípade dotknuté výdavky certifikačný orgán odpočíta od nasledujúcej IFR / FPR a správca programu je prvotne zodpovedný podľa projektovej zmluvy za zabezpečenie vrátenia neoprávnene vyplatených finančných prostriedkov od prijímateľa na príslušné účty certifikačného orgánu za zdroj FM EHP a NFM a za zdroj prostriedkov štátneho rozpočtu na spolufinancovanie, a to najneskôr ich zohľadnením pri výpočte záverečnej bilancie v záverečnej programovej správe. Financovanie projektu môže byť ďalej zabezpečené z verejných zdrojov príslušnej kapitoly štátneho rozpočtu na základe dohody správcu programu so správcom príslušnej kapitoly.
V prípade zistených neoprávnených výdavkov, resp. individuálnych alebo systémových nezrovnalostí Slovenská republika vykoná požadované finančné korekcie odpočítaním alebo stiahnutím výdavkov v rámci nasledujúcej IFR / FPR, príp. efektívnym vrátením Úradu pre finančný mechanizmus. Z titulu uplatnenia finančnej korekcie vzniká záväzok Slovenskej republiky voči Úradu pre finančný mechanizmus a prostriedky FM EHP a NFM sa v prospech Úradu pre finančný mechanizmus vysporiadajú na ťarchu príslušného samostatného účtu Ministerstva financií SR v Štátnej pokladnici.
Na národnej úrovni sa finančná korekcia vykoná na ťarchu subjektu, ktorý nezrovnalosť spôsobil. To znamená, že finančná oprava môže byť vykonaná voči prijímateľovi, ako aj voči príslušnému subjektu zodpovedajúcemu za systém riadenia a kontroly, a teda správcovi programu, certifikačnému orgánu alebo orgánu auditu.
Vysporiadanie finančných vzťahov z titulu individuálnych alebo systémových nezrovnalostí sa primárne vykonáva voči dlžníkovi prijímateľovi, ktorému boli poskytnuté finančné prostriedky FM EHP a NFM a štátneho rozpočtu na spolufinancovanie 
na základe zmluvy a podmienok stanovených v zmluve a ktorý svojím konaním spôsobil porušenie právnych predpisov EÚ alebo Slovenskej republiky. 
Ďalšie postupy pre oznamovanie, riešenie a oblasť vysporiadania nezrovnalostí stanovuje národný kontaktný bod.
4.9	Účtovníctvo
V súlade s čl. 4.1 nariadení jedným zo základných princípov systému riadenia a kontroly je zabezpečenie spoľahlivého účtovného systému v elektronickej forme.
Podľa čl. 4.5 písm. a) iii) nariadení certifikačný orgán zodpovedá za to, že súhrn celkových oprávnených výdavkov je založený na preukázateľnom účtovníctve, ktoré je v súlade so všeobecne akceptovanými účtovnými zásadami a metódami.
Podľa čl. 4.7 písm. k) nariadení správca programu zodpovedá za zabezpečenie, že prijímatelia udržiavajú buď samostatný účtovný systém, alebo zodpovedajúci účtovný kód pre všetky transakcie vo vzťahu k projektu bez toho, aby boli dotknuté národné pravidlá pre účtovníctvo.
Je potrebné, aby všetky subjekty, ktoré sa zúčastňujú na riadení a implementovaní pomoci z FM EHP a NFM, zahŕňajúce certifikačný orgán, správcov programov, prijímateľov a partnerov viedli účtovníctvo úplne, správne, preukázateľne, zrozumiteľne a spôsobom zabezpečujúcim trvanlivosť účtovných záznamov pri dodržaní národných pravidiel pre účtovníctvo spôsobom, ktorý umožní zabezpečiť overenie oprávnených výdavkov, poskytovanie výstupov z účtovníctva a spracovanie údajov vyhovujúce požiadavkám Výboru pre finančný mechanizmus EHP a Ministerstva zahraničných vecí Nórskeho kráľovstva.
4.9.1	Účtovníctvo certifikačného orgánu
Vedenie účtovníctva certifikačného orgánu je zabezpečované prostredníctvom ISUF, ktorý je založený na spracovávaní procesov v prostredí SAP R/3 prostredníctvom modulov:
•	PS – systém riadenia projektov
•	MM – materiálové hospodárstvo 
•	IM – investičný manažment 
•	FI – finančné účtovníctvo
•	FM – riadenie rozpočtu
Certifikačný orgán vedie účtovníctvo ako sústavu účtovných záznamov v súlade so zákonom č. 431/2002 Z. z. o účtovníctve v znení neskorších predpisov v rámci účtovníctva príslušnej vnútornej organizačnej jednotky Ministerstva financií SR, v ktorom osobitne zaznamenáva a vykazuje vo vzťahu k príslušnému programu všetky operácie týkajúce sa poskytovania a vrátenia finančných prostriedkov FM EHP a NFM vrátane finančných prostriedkov štátneho rozpočtu na spolufinancovanie. 
Certifikačný orgán uchováva a ochraňuje účtovnú dokumentáciu a inú dokumentáciu týkajúcu sa projektu podľa zákona č. 431/2002 Z. z. o účtovníctve v znení neskorších predpisov, minimálne však po dobu 3 rokov odo dňa schválenia záverečnej programovej správy Úradom pre finančný mechanizmus. 
4.9.2	Účtovníctvo správcu programu, prijímateľa a partnera
Správca programu vedie účtovníctvo v sústave podvojného účtovníctva v súlade so zákonom č. 431/2002 Z. z. o účtovníctve v znení neskorších predpisov v rámci účtovníctva príslušnej vnútornej organizačnej jednotky, v ktorom osobitne zaznamenáva a vykazuje vo vzťahu k príslušnému projektu všetky operácie týkajúce sa poskytovania a vrátenia finančných prostriedkov FM EHP a NFM vrátane finančných prostriedkov štátneho rozpočtu na spolufinancovanie. 
Správca programu vedie účtovníctvo v technickej (elektronickej) forme.
Povinnosti správcu programu v oblasti účtovníctva určuje národný kontaktný bod v Dohode o implementácii programu.
Prijímateľ alebo partner, ktorý je účtovnou jednotkou podľa zákona č. 431/2002 Z. z. o účtovníctve v znení neskorších predpisov účtuje o skutočnostiach týkajúcich sa projektu v: 
1.	analytickej evidencii a na analytických účtoch v členení podľa jednotlivých projektov, ak účtuje v sústave podvojného účtovníctva;
2.	účtovných knihách podľa § 15 zákona č. 431/2002 Z. z. o účtovníctve v znení neskorších predpisov so slovným a číselným označením projektu v účtovných zápisoch, ak účtuje v sústave jednoduchého účtovníctva.
Prijímateľ alebo partner, ktorý nie je účtovnou jednotkou podľa zákona č. 431/2002 Z. z. o účtovníctve v znení neskorších predpisov vedie evidenciu majetku, záväzkov, príjmov a výdavkov (definovaných v § 2 ods. 4 zákona č. 431/2002 Z. z. o účtovníctve v znení neskorších predpisov) týkajúcich sa projektu v účtovných knihách používaných v jednoduchom účtovníctve (§ 15 ods. 1 zákona č. 431/2002 Z. z.) so slovným a číselným označením projektu pri zápisoch v nich, pričom 
na vedenie tejto evidencie, preukazovanie zápisov a spôsob oceňovania majetku a záväzkov sa primerane použijú ustanovenia zákona č. 431/2002 Z. z. o účtovníctve v znení neskorších predpisov o účtovných zápisoch, účtovnej dokumentácii a spôsobe oceňovania.
Prijímateľ alebo partner vedie svoje účtovníctvo tam, kde je to možné, v technickej forme.
Povinnosti prijímateľa v oblasti účtovníctva určuje správca programu v projektovej zmluve.
Povinnosti partnera v oblasti účtovníctva určuje prijímateľ v súlade s požiadavkami správcu programu.
Platby vykonané správcom programu, prijímateľom alebo partnerom sa dokladujú / preukazujú účtovnými dokladmi. 
Správca programu, prijímateľ a partner uchovávajú a ochraňujú účtovnú dokumentáciu alebo evidenciu a inú dokumentáciu týkajúcu sa projektu podľa zákona č. 431/2002 Z. z. o účtovníctve v znení neskorších predpisov a podľa nariadení minimálne 3 roky odo dňa schválenia záverečnej programovej správy Úradom pre finančný mechanizmus.
Na účely certifikačného overovania správca programu, prijímatelia a partner na požiadanie predkladajú certifikačnému orgánu ním určené účtovné záznamy alebo evidenciu v písomnej forme a v technickej forme, ak správca programu, prijímateľ a partner vedú účtovné záznamy alebo evidenciu v technickej forme. Túto povinnosť majú správca programu, prijímateľ a partner 
po dobu, po ktorú sú povinní viesť a uchovávať účtovnú dokumentáciu, evidenciu alebo inú dokumentáciu.
4.9.3	ISUF a MANEX
Účtovanie, výkon platieb, ako aj celková evidencia programov, IFR / FPR, nezrovnalostí a príslušných dokumentov v rámci FM EHP a NFM pre programové obdobie 2009 – 2014 na úrovni certifikačného orgánu sú vykonávané prostredníctvom ISUF. Certifikačný orgán je povinný zapracovať aktuálne rozdelenie procesov a povinností evidencie údajov v rámci ISUF do svojho vnútorného manuálu procedúr. 
Používatelia ISUF spracovávajú a účtujú na základe výkazov výdavkov / IFR / FPR predkladaných správcom programu certifikačnému orgánu pre programy FM EHP a NFM a schválených Úradom pre finančný mechanizmus, žiadostí o prostriedky z kapitoly Všeobecná pokladničná správa na účely štátneho rozpočtu na spolufinancovanie, žiadosti o prostriedky z kapitoly Všeobecná pokladničná správa na vyrovnávací účet, žiadosti o prostriedky z Úradu pre finančný mechanizmus na účet FM EHP a NFM a žiadosti o prostriedky z Úradu pre finančný mechanizmus formou zálohovej platby pre program. 
O pohyboch na bankových účtoch účtuje a o prostriedky štátneho rozpočtu na spolufinancovanie, ako aj rozpočtov donorských štátov žiada certifikačný orgán. Certifikačný orgán v prípade technických problémov súvisiacich s prepojením ISUF s informačným systémom Štátnej pokladnice s cieľom zabezpečenia plynulého vyplácania prostriedkov správcom programov používa systém Štátnej pokladnice – MANEX. Prípadné technické problémy s prepojením týchto dvoch systémov a následná nutnosť použitia systému MANEX nemá dopad na plynutie lehôt stanovených pre národný kontaktný bod a certifikačný orgán. 
Všetky operácie v systéme MANEX vykonáva certifikačný orgán. Certifikačný orgán prevedie po pripísaní prostriedkov z Úradu pre finančný mechanizmus finančné prostriedky správcu programu v systéme MANEX. Všetky operácie vykonané v systéme MANEX počas doby neprístupnosti ISUF sú dodatočne zaevidované certifikačným orgánom do ISUF v lehote 30 pracovných dní od opätovného nasadenia ISUF do produktívnej prevádzky.
Správca programu je povinný zabezpečiť informačný systém pre účtovanie, výkon platieb a evidenciu priebežných správ o projekte v rámci projektov prijímateľov.
4.9.4	Kurzové rozdiely
Podľa príslušných predpisov Ministerstva zahraničných vecí Nórskeho kráľovstva / Výboru pre finančný mechanizmus EHP a stanovených národných pravidiel Slovenskej republiky platí vo vzťahu k finančnému riadeniu FM EHP a NFM nasledovné:
Správca programu / prijímateľ môže uhrádzať výdavky spojené s programom / projektom v inej mene ako EUR. Prípadné kurzové rozdiely na svojej úrovni znáša samotný správca programu / prijímateľ, pričom za kurzový rozdiel v zmysle tohto dokumentu sa nepovažuje rozdiel vznikajúci na úrovni prijímateľa medzi dňom zaúčtovania záväzku v účtovníctve prijímateľa a dňom zaúčtovania platby záväzku dodávateľovi. Takýto rozdiel je irelevantný z hľadiska splnenia podmienok oprávnenosti pre stanovenie výšky výdavku deklarovaného prijímateľom. 
5	Audit
V zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov sa audit prostriedkov FM EHP a NFM 2009 – 2014 vykonáva ako vládny audit.
Vládny audit prostriedkov FM EHP a NFM je vykonávaný ako: 
•	audit súladu;
•	systémový audit;
•	audit projektov.
Auditom súladu orgán auditu overuje, či systém implementácie FM EHP a NFM certifikačného orgánu, národného kontaktného bodu a správcu programu je v súlade s nariadeniami, Memorandom o porozumení FM EHP 2009 – 2014, Memorandom o porozumení pre implementáciu NFM 2009 – 2014 a všeobecne uznávanými účtovnými princípmi. Ďalej sa auditom súladu posudzuje primeranosť požiadaviek na riadiace a kontrolné systémy vo vzťahu k efektívnosti dosahovania cieľov programov.
V rámci systémového auditu je kľúčovou úlohou orgánu auditu overenie efektívneho fungovania riadiaceho a kontrolného systému podľa predloženej riadiacej dokumentácie a testovanie funkčnosti a účinnosti riadiaceho a kontrolného systému na vybranej vzorke.
Pri auditoch projektov sa overuje najmä:
•	výberový a hodnotiaci proces;
•	či boli transfery platieb uskutočnené v súlade s projektovou dokumentáciou;
•	či bolo dodržané, že nasledovná zálohová platba bola poskytnutá až po zúčtovaní minimálne 50% zo zálohových platieb, ktoré boli poskytnuté predtým.

Základné pravidlá vládneho auditu vrátane práv a povinností auditujúcich orgánov, oprávnených osôb a povinných osôb sú uvedené v zákone č. 357/2015 Z. z. o finančnej kontrole a audite a o zmene a doplnení niektorých zákonov. Podrobnosti výkonu vládneho auditu upravujú Postupy pre vládny audit štrukturálnych fondov, Kohézneho fondu a Európskeho fondu 
pre rybné hospodárstvo a k nim vydané metodické usmernenia, ktoré sa pri výkone vládneho auditu FM EHP a NFM uplatňujú primerane.

Zoznam odkazov